open-index/open-wikipedia-markdown huggingface dataset:
利百加

**利百加**（，）係希伯來聖經同舊約聖經入便嘅人物，係族長亞伯拉罕之子以撒嘅老婆，亦係以掃同雅各嘅阿媽。利百加喺《創世記》第二十四章之中首次出場，被描寫成為好客、勤力、心哋善良、信靠上帝嘅形象。

## 嫁俾以撒

希伯來聖經第一次提到利百加，係喺《創世記》第二十四章。當時講到亞伯拉罕年紀老邁，希望佢個仔以撒可以及早成家立室，但係亞伯拉罕又唔想俾佢個仔娶迦南嘅女子為妻，於是佢就吩咐佢屋企最年長嘅僕人返去佢本鄉，幫以撒搵一個新娘。僕人返到去亞伯拉罕鄉下，到達城外嘅一個水井。佢祈求上帝嘅指引，噉講：如果有位少女，唔單只俾水佢飲，仲主動幫佢啲駱駝打水嘅，就以此為記號。

過咗冇幾耐，利百加出現，仲跟足個記號：利百加一見到個僕人，就俾水佢飲，跟住仲為佢成群駱駝打水。僕人認定爾個係上帝嘅指示，於是就拜訪利百加屋企，表明來意。利百加在場嘅多位屋企人，包括佢阿媽同阿哥，都同意爾場婚事，而利百加亦表態願意即刻起行。隨後利伯加跟隨僕人返到迦南，嫁咗俾以撒。

《創世記》第二十四章最尾係講，以撒非常鍾意利伯加，而且因為佢阿媽（撒拉）啱啱去世冇幾耐，娶到心儀嘅新娘令以撒心靈得到慰藉。

## 欺騙以撒

《創世記》第二十五章記載，以撒同利百加生下一對孖仔，以掃同雅各。等到兩個仔長大成人，以撒因為年老而盲咗，打算賜福俾身為長子嘅以掃，利百加聽到，就教細仔雅各假扮做哥哥，去取得父親嘅祝福。雅各成功呃咗阿爸，得到祝福，同時以掃得知件事之後好嬲，於是利伯加就安排雅各離家去安全嘅地方。

表面睇，利百加此舉似乎係用詭計呃丈夫，但猶太教同基督教傳統都有指出，爾件事唔可以單純視為惡行。首先，上帝早喺雅各出世前就向利百加啟示，話佢嘅大仔要服事佢嘅細仔，即係話身為次子嘅雅各應該要做承繼人，而且爾樣嘢係上帝嘅旨意。利百加嘅行為可以理解為係喺度確保上帝嘅應許實現。再者，以掃早已為咗一碗湯而將長子嘅名分賣咗畀雅各，又娶咗赫梯嘅女子為妻，反映佢並冇對神賜嘅名分加以珍惜。

## 人物特質
利百加以好客、慷慨同勤快見稱：佢喺水井邊為陌生人同埋陌生人嘅十隻駱駝打水，被視為心哋好同敬畏上主嘅具體表現；而一般認為，利百加嘅良好個性係上帝揀佢做以撒新娘嘅理由。

## 家庭
*夫：以撒
*仔：以掃、雅各
*老爺：亞伯拉罕；奶奶：撒拉
*阿哥：拉班（參《創世記》24:29）

## 睇埋
*亞伯拉罕
*創世記
*以色列人

## 註釋

## 引述

## 拎
國際貿易中心 (香港)

**國際貿易中心**（），原稱**豐樹中心**（）係位於牛頭角觀塘道348號嘅寫字樓項目，與海濱匯、One Bay East及香港綠景NEO大廈同期興建。大廈原為觀塘工廠大廈，同埋設計，五洋建設承建嘅商廈，於2018年4月入伙。  

全幢大廈樓高19層，總樓面約70萬平方呎。  

2014年1月，豐樹產業旗下的Suntone KB （HKSAR） Limited以37.69億港元投得牛頭角恒業街商業地皮，該地皮設有禁止拆售條款。當時豐樹產業預計項目會在2017年落成，但延至2018年才交付，可建樓面超過66萬方呎，同時項目亦是豐樹產業在香港首個寫字樓物業。

2019年3月，私募基金太盟投資集團（PAG）以近90億元向豐樹產業購入豐樹中心全幢商廈作收租用途。總樓面約70萬平方呎，平均呎價逾1.3萬元。

## 租戶
因大廈單層樓面超過3萬方呎，為區內少數有大面積樓面的商廈，故獲多家大型企業承租，包括成衣及採購公司VF和共享辦公室空間WeWork等。

2017年8月，Mott MacDonald以呎租約25元租用豐樹中心3樓全層。

2018年1月，威富公司以呎租25蚊租用豐樹中心8至10樓3層，總樓面約10.5萬平方呎。同年4月，威富公司以呎租約33蚊租用豐樹中心11、12樓及15樓半層樓面，合共約9萬平方呎，卓佳集團也以呎租約30蚊租用豐樹中心5及6樓，面積合共約71,558平方呎。到同年6月，滙豐集團以呎租約35蚊租用豐樹中心17及18樓2層樓面，面積合共約7萬平方呎。

## 攷
加拉塔沙雷足球學院

**加拉塔沙雷足球學院**（）係土耳其伊斯坦堡一間職業足球球會。

## 參考


## 睇埋
*加拉塔沙雷

## 連出去
*官方網站
金丹大道

**金丹大道**又稱**丹道**，系道教入邊修煉成仙嘅方法。佢嘅理论認爲人身系小宇宙，宇宙系大人身，其中包含造化之機、性命之道、變化之理，如果領悟咗呢啲道理，進行修煉，就可以與道合一，成為神仙，唔單止可以千變萬化、出有入無，聚则成形，散则成炁，顯隱莫測，仲可以擁有轉化物質嘅能力，例如可以點鉄成金。

## 睇埋
*煉金術

## 參考文獻
悟真篇

**悟真篇**係道教南宗祖師張紫陽講述金丹大道嘅著作，亦稱爲丹經。道教南宗係道教界公認嘅金丹大道正宗傳承。悟真篇呢篇著作，同埋佢嘅注疏、講解等，大約有七、八種，都收錄喺《正統道藏》入邊。
虎膽龍威4.0

《**虎膽龍威4.0**》（***Live Free or Die Hard***，北美以外嘅地方叫***Die Hard 4.0***）係一部2007年嘅美國動作驚悚電影，由做導演，係嘅第四部，改編喺《》雜誌刊登嘅1997年文章《A Farewell to Arms》。套戲嘅英文名用咗紐咸西州州份格言""做參考。

主演係布斯韋利士、添姆菲奧芬、、、Maggie Q、瑪莉伊莉沙伯雲絲迪。

## 演員
* 布斯韋利士 飾演 
*  飾演 Matthew "Matt" Farrell
* 添姆菲奧芬 飾演 Thomas Gabriel
* 瑪莉伊莉沙伯雲絲迪 飾演 Lucy Gennero-McClane
* Maggie Q 飾演 Mai Linh
* 奇雲史密夫 飾演 Frederick "Warlock" Kaludis
*  飾演 Miguel Bowman
*  飾演 Trey
*  飾演 特別探員Molina
*  飾演 Taylor
Sing-box

**sing-box**係由nekohasekai寫嘅一個自由開源嘅通用代理軟件。佢主要用Go語言開發，根據GNU通用公眾特許條款3.0發布。呢個軟件畀唔少人攞嚟駁去唔同地方嘅VPS，用嚟衝破網絡限制。sing-box支援好多種代理協議，包括Shadowsocks、Trojan、VMess、VLESS、ShadowTLS、Hysteria2、TUIC同Naive等等。

## 參考
十二地支同陰陽五行嘅對應關係

**十二地支**同**陰陽五行**嘅對應關係為：子鼠（陽水）、丑牛（陰土）、寅虎（陽木）、卯兔（陰木）、辰龍（陽土）、巳蛇（陰火）、午馬（陽火）、未羊（陰土）、申猴（陽金）、酉雞（陰金）、戌狗（陽土）、亥豬（陰水）。
2026–27年歐霸盃

**2026–27年歐霸盃**係第18屆歐霸盃（第56屆歐洲足協盃），由歐洲足協主辦。決賽喺德國法蘭克福嘅德意志銀行公園球場舉行。

## 賽程表

## 參考


## 睇埋
*2026–27年歐洲聯賽冠軍盃
*2026–27年歐洲協會聯賽

## 連出去
*官方網站
2026–27年歐洲協會聯賽

**2026–27年歐洲協會聯賽**係第5屆歐洲協會聯賽。決賽喺土耳其伊斯坦堡比錫達斯運動場踢。

## 賽程表

## 參考


## 睇埋
*2026–27年歐洲聯賽冠軍盃
*2026–27年歐霸盃

## 連出去
*官方網站
拉素青訓選拔隊

**拉素青訓選拔隊**（），係意大利羅馬嘅一間職業足球球會，依家踢緊意大利甲級青年足球聯賽。

## 榮譽
*意大利乙級青年足球聯賽冠軍：2023年

## 參考


## 睇埋
*拉素體育會

## 連出去
*官方網站
陳章良

**陳章良**，1961年2月3號出世，係福建福清人，中國政治人。佢做過第八、九、十屆嘅全國人大教科文衛委員會委員，第十屆全國人大常務委員，仲有第十一、十二屆嘅全國政協常務委員。北京大學前副校長、中國農業大學前校長。佢以前做過廣西壯族自治區人民政府嘅副主席，仲有中國科協副主席同埋書記處書記。

## 部分榮譽

* 亞洲知識管理學院榮譽院士

## 爭議

### 野雞大學博士學位同埋院士資格爭議
佢報稱攞到亞洲知識管理學院榮譽院士資格，但有線新聞喺2019年報道，林肯大學同埋亞洲知識管理學院其實係野雞大學，比錢就有得攞佢哋唔同嘅頭銜，林肯大學亦未獲美國當局認可。

## 參考來源
盧重興

****，香港親中派政治人。曾經係全民黨中常委秘書長(之後係主席)。佢亦做過中銀香港特殊資產部總經理同埋港區全國人大代表。

## 政治立場
佢係香港親中派成員，曾經有份贊助慶祝中國65週年嘅官方國慶晚會。

2002年，佢競逐港區全國人大代表連任失敗。

2006年，佢喺選舉委員會界別分組選舉自動當選成為選委（金融界）。

## 參考來源
皇家社會青年隊

**皇家社會青年隊**（），係西班牙聖塞瓦斯蒂安嘅一間職業足球球會，依家踢緊西班牙足球青年榮譽聯賽。

## 榮譽
*西班牙青年國王盃冠軍：1955年

## 參考


## 睇埋
*皇家社會

## 連出去
*官方網站
張嘉濼

**張嘉濼**（，），係香港男藝人同歌手，同埋《多倫多型·男家族》嘅參賽者。

## 簡歷
張嘉濼喺加拿大出世同成長。2017年有參加新時代電視節目《多倫多型·男家族》，成為3號參賽者，比賽後開始做一位男歌手。

## 演出
### 電視節目（[[新時代電視]]）
*2017年：《多倫多型·男家族》參賽者，編號3

## 出面網頁
*
*
鄧亦雯

**鄧亦雯**（，，綽號**TYM**或者**雀仔**），係香港女藝人，網紅，私人補習教師，網絡紅人，同埋《戀愛Staycation》嘅第一集參賽者。

## 簡歷
鄧亦雯喺香港出世同成長，目前做過私人補習教師同網絡紅人。2021年報名參加ViuTV節目《戀愛Staycation》。

## 演出
### 電視節目（[[ViuTV]]）
*2021年：《戀愛Staycation》第一集，參賽者

## 出面網頁
*
查理·卻克遇刺案

北美山地夏令時間2025年9月10號，美國右派政治人物喺猶他州奧勒姆嘅猶他谷大學演講期間，喺台上遭槍擊身亡。事發嗰陣，佢喺到參加一場喺校園嘅露天活動，呢個係佢領導嘅「美國轉折點」（Turning Point USA）所舉辦系列活動嘅首場。

調查人員表示，開槍位置極可能係喺校園內一座距離約180米嘅建築物洛西中心。

## 背景

查爾斯·占士·卻克（1993年10月14日 — 2025年9月10日）係美國右翼政治人物，佢同時亦都係一位作家同媒體評論員，以共同創立並出任美國轉折點行政總裁而廣為人知。

佢喺猶他谷大學嘅出場係「美國復興之旅」嘅首場活動。呢個系列係由美國轉折點策劃，計劃喺秋季喺多間大學舉行。卻克喺行程中除咗配備私人保安之外，仲有大學警察及地方執法部門提供保護。喺活動之前，校內曾經出現過一份請願，呼籲大學唔好畀佢到場演講，但校方就強調會遵循言論自由同公開討論嘅原則，准許咗佢出席。

《金融時報》指出，卻克遇害嗰陣，美國政治生活正陷入「分裂加深同暴力事件日益頻繁」嘅氣氛。呢單案件發生之前，2025年6月兩名明尼蘇達州議員遭槍擊，4月賓夕凡尼亞州州長官邸亦發生咗縱火案，2024年12月聯合健康集團行政總裁遇害，同年亦曾經發生兩次針對當勞侵嘅暗殺行動。

## 遇刺案
北美山地夏令時間9月10號下晝12時10分左右，查理·卻克喺猶他谷大學嘅演講嗰陣，頸部遭到大概180米外嘅槍手開槍擊中。事發前，佢喺到回答關於跨性別人士涉及大規模槍擊案數目嘅提問。

一講完呢句佢就畀人射中。

槍擊瞬間嘅多段手機影片隨即喺社交媒體廣泛流傳。警方一度拘捕咗兩個男人，但根據猶他州當局確認咗佢哋同今次事件無關後就釋放咗佢哋。真正嘅兇手仍然在逃，警方隨即就展開咗大規模搜尋。

卻克嘅老婆愛麗卡·弗蘭斯夫同佢啲仔女都喺現場。前美國眾議員傑森·查菲茨當時亦喺場，佢憶述：「槍聲一出，所有人即刻趴低，場面一片混亂，不斷有人尖叫同逃跑。」不過，《紐約時報》引述另一名目擊者話：「其實起初冇咩人趴低，直至到舞台前面嘅人趴低之後，其他人先陸續跟住趴低。」有民眾拍到卻克畀保鏢抬出現場尋求醫療支援嘅片。另外有目擊者向CBS新聞表示，現場「鮮血四濺」，而且「會場係冇任何金屬探測器或安檢設施」。

猶他谷大學喺當地時間12時37分宣布關閉校園、取消所有課堂，並要求師生即刻撤離。到下午2時01分，大學再次發出指引，要求學生「留喺原地，直至警方能夠安全護送離開」。

卻克其後被送往鄰近普羅沃市嘅猶他谷醫院或。美聯社喺下午1時45分左右報導，卻克喺醫院情況危殆。路透社引述大學發言人指，佢已經接受手術。下午2時40分，美國總統當勞侵透過其真相社交帳號宣佈卻克已經死亡。佢嘅發言人其後亦正式確認死訊。

## 調查同校園回應

猶他谷大學表示，今次事件中淨係開咗一槍，目標係訪校演講嘅卻克，佢隨即由保安團隊護送離場。事件初期，大學同部分媒體一度報導疑犯已被拘留；但係喺當日下午，大學發言人史格·特羅特澄清，當時其實並冇人被羈留。

校方指出，子彈疑似係來自距離現場約180米嘅一座校園建築；當地媒體指具體位置係喺洛西中心嘅天台。

槍擊後冇耐，猶他谷大學宣佈封閉校園、取消課程，並要求學生同教職員疏散，以便警方同聯邦人員展開行動。聯邦調查局以及煙酒槍炮及爆裂物管理局亦到場協助調查。

## 反應

### 美國國內
槍擊案發生後冇耐，總統當勞侵喺真相社交發文，呼籲「大家為遭槍擊嘅查理·卻克祈禱」，且指責「激進嘅左派分子」、美國第一夫人美蘭妮亞·侵、前總統佐治獲加布殊亦譴責相關槍擊事件。美國副總統JD·范斯亦喺Twitter表示，卻克係一位「真係好嘅人」同「年輕嘅父親」，並請求為佢祈禱。美國國防部長皮特·赫格塞斯、南達科他州共和黨人約翰·圖恩、美國司法部長彭·邦迪、美國眾議院多數黨領袖史蒂夫·斯卡利斯，以及衛生部長小羅拔·F·甘迺迪都發表咗慰問。眾議院議長米·莊臣稱卻克之死係一場「極大悲痛」，並形容佢係「最有力嘅保守派聲音之一」。佢特意喺眾議院投票期間暫停程序，帶領議員哋默哀祈禱。侵亦下令，所有美國國旗下半旗至當星期日傍晚6點，以示悼念。

當時喺現場嘅學生透露，一開始以為係煙花爆炸聲，之後就目睹咗呢場慘劇，表示自己「一閉瞇埋眼就會諗返起現場」，坦言受到好大衝擊。

民主黨方面，前總統比爾·克林頓、巴拉克·奧巴馬與祖·拜登、前副總統賀錦麗、前眾議院議長南錫·佩洛西、加利福尼亞州州長加文·紐森、密芝根州州長格雷琴·惠特默、賓夕凡尼亞州州長佐殊·夏皮羅、明尼蘇達州州長添·華爾茲、佛蒙特州參議員伯尼·山德士、賓夕凡尼亞州參議員約翰·費特曼，前眾議員加布里埃爾·吉福茲與其丈夫亞利桑那州參議員馬克·凱利、以及另一參議員魯本·加列戈均嚴厲譴責槍擊事件。

進步派KOL，原定9月稍後同卻克進行辯論，佢形容呢次槍擊係「駭人嘅事件」，並警告喺事件後若有人尋求報復，其後果「令人深感憂慮」。

### 藝人
美國演員同前加州州長阿諾·舒華辛力加喺X發文表示：「政治已經成為咗呢個國家嘅疾病，甚至係足以致命。我哋一定要停止採用呢啲激進嘅手法；即使其他觀點無法取得共識，我哋亦都必須一致認同：暴力唔係解決分歧嘅辦法。」

美國演員基斯·柏特表示：「為查理·卻克祈禱，為佢嘅老婆同細路祈禱，亦都為我哋國家祈禱。我哋需要上帝嘅恩賜。願上帝幫助我哋。」演員奇雲·麥希爾就喺X寫道：「美國係個失敗嘅國家。世界上冇其他文化會將身份認同同唔受限嘅擁槍權綁定。咁嘅現象係極其荒謬，亦都絕不值得令一位（無論政治立場係咩嘅）癡線佬持槍對無辜嘅群眾造成咁嚴重嘅傷害。」

美國深夜騷主持人占美·金梅喺社群媒體平台Instagram向柯克屋企人同其他受槍械暴力傷害嘅人士致哀，又指眾人應該喺今日共同唾棄射殺他人呢啲可怕且殘暴嘅行為，而並非互相指責。

### 國際
英國首相施紀賢喺社交媒體到發表聲明表示哀悼。以色列總理內塔尼亞胡亦喺X發文，為柯克祈禱。阿根廷總統哈維爾·米萊亦向遇害者致以哀悼。

英國改革黨領袖奈傑爾·法拉奇發表聲明致哀。加拿大保守黨黨魁兼官方反對黨領袖博勵治亦公開表達慰問。瑞典基督教民主人民黨領袖同瑞典民主黨議員表示哀悼。

### 媒體
《大西洋月刊》特約撰稿人達味·格雷厄姆發文指出，今次遇刺案凸顯咗美國處於政治極化、陰謀論同槍枝泛濫交織下，政治暴力喺到侵蝕美國嘅民主對話，並且引向緊更危險嘅未來。

## 參考

類:美國史
類:2025年
類:猶他州
陳頌天

**陳頌天**（，），係香港無線電視男藝人，同埋前香港武術隊運動員。

## 簡歷
陳頌天喺香港出世同成長。佢參加過很多國際比賽。佢2023年有做過第32期訓練班，畢業後加入無線電視做成一位男藝員。

## 演出
### 電視節目（[[無線電視]]）
*2024年：《奔跑吧！勇敢的女人們》角色 罪犯
*2025年：《痞子無間道》角色 實習捕快

## 出面網頁
*
*陳頌天嘅TVB姿料
劉可

**劉可**（，），係香港無線電視男藝人同歌手，同埋《中年好聲音2》嘅參賽者，最終攞得第13名。

## 簡歷
劉可喺香港出世同成長。2023年，佢喺無線電視參加《中年好聲音2》，有唱過**我**，並獲得第13名，比賽後加入無線電視做成一位男藝人同歌手。

## 演出
### 電視節目（[[無線電視]]）
*2023年：《中年好聲音2》參賽者

## 出面網頁
*
*劉可嘅TVB姿料
ALITZ

**ALITZ**係香港一個六人男子偶像組合，由Ethan、Allix、Mantik、Cédric、Noa和Andrew組成，以Ethan為隊長，團名「ALITZ」全名為「Accompany every light of Gen Z」，諧音「 A-list 」表示組合有成為樂壇頂級偶像嘅願望，經過18個月嘅訓練後，喺2025年8月20號推出由新晉音樂人JONO打造嘅預熱單曲《Shooting for the Stars》，9月8號發佈迷你專輯《Light Up》，同日喺柴灣青年廣場綜藝館舉行出道發布會。

## 成員名單

## 音樂作品
### 單曲

### 專輯

### 派台歌曲成績

*（*）仍在榜上
*（-）未能上榜

## 參考

## 出面網頁
*
*
*
克理普敦未來媒體

**克理普敦未來媒體**（，) 係一間位於日本北海道札幌市中央嘅聲音製作同DTM製作公司。 而伊藤博之就係呢間公司嘅創辦人同埋執行董事，去到2021年，公司已經有30位職員。關於改名方面，伊藤博之表示公司名稱只係根據當時有關科技嘅取名潮流，冇任何特別嘅意思。

呢間公司主要係發售CD同埋DVD嘅效果音、背景音樂、音樂軟件，亦都有營運手提電話嘅鈴聲、效果音、語音網站等等，涉獵嘅業務有呢幾個範疇。

2007年8月31號，呢間公司發售咗採用山葉VOCALOID 2語音合成引擎為基礎開發販售嘅虛擬女性歌手軟件角色主唱系列嘅第一作「初音未來」，啱啱發售就已經大受歡迎，只係發售三個月就已經創下咗音樂軟件罕有嘅25,000件銷售量。伴隨著初音未來嘅大賣，CRYPTON喺日本音樂軟件公司嘅市場佔有率喺唔夠一個月之內由6%急速上升至大概33.9%，2007年全年嘅市場佔有率係27.6%，音聲軟件嘅獲利就上升到211.4%。

2008年1月10號，獲得咗「BCN AWARD 2008」嘅聲音關聯軟件部門獎項，而且係初次獲獎。第二年又繼續連任同一個獎項，而2008年的市場佔有率則就係24.5%。
胡菊人

**胡菊人**（）原名胡秉文，廣東順德人，香港報人、專欄作家、文學評論家。

胡菊人係《明報月刊》前主編，喺八十年代創辦咗半月刊雜誌《百姓》。佢亦都係一個作家，出過《坐井集》、《旅遊閑筆》、《紅樓、水滸與小說藝術》、《文學的視野》、《小說技巧》、《李約瑟與中國科學》。

## 參考
*
東久邇宮内閣

**東久邇宮內閣**（日文：東久邇宮内閣／ひがしくにのみやないかく*Higashikuninomiya Naikaku*) 係日本第43任內閣總理大臣東久邇宮稔彥王係1945年8月17號到1945年10月9號領導嘅內閣。呢個內閣係日本史上首次，亦都係唯一一次有皇族出任內閣總理大臣組閣，因此俗稱「宮樣內閣」。東久邇宮內閣任期剩係有短短嘅45日，亦都係日本內閣史上最短嘅任期。

## 內閣沿革
### 組閣及「一億總懺悔」
1945年8月，係前任嘅鈴木貫太郎內閣努力之下，日本同盟軍達成協議，接受波茨坦宣言向盟軍無條件投降，並透過玉音放送，即係昭和天皇親自錄音朗讀詔書，並向全國廣播嘅方式宣告投降。由於內閣係是否接納波茨坦宣言上分歧極大，因此需要天皇親自召開御前會議，先可以定落黎。而係決定接納宣言後，陸軍省內部主戰嘅少壯派軍官對此極度不滿，並且發動兵變嘗試挾持天皇，試圖脅迫政府改變決定，史稱宮城事件。係一連串嘅混亂後，鈴木內閣最後係8月15號宣布總辭以對之前嘅混亂負責。

係當時嘅政局下，日本將會係短時間內面臨首次被外國人統治嘅局面，而為防混亂，當時天皇、前任內閣閣員等政界要人都認為推派一位有威望嘅皇族成員出黎主持大局，確保將權力順利移交十分重要。因此，當鈴木內閣總辭後，受天皇命令，係15號下晝內大臣木戶幸一、樞密院議長平沼騏一郎等人召開重臣會議，會上推舉身為預備役陸軍大將嘅東久邇宮稔彥王出任首相負責組閣，並且係次日得到天皇下詔批准。

係組閣人事上，稔彥王重用佢嘅兩位朋友，分別係前任首相近衛文麿以及內閣顧問緒方竹虎，佢地兩位分別以副首相以及內閣書記官長嘅身分入閣。關於軍部嘅人事上，本來陸軍三長官會議決定推舉前任教育總監土肥原賢二擔任陸軍大臣，但稔彥王最後選擇咗佢嘅陸軍士官學校同學，前華北方面軍司令官下村定擔任陸軍大臣。另外，係近衛同緒方兩個人嘅推薦下，陸軍裡面屬於反主流派嘅皇道派小畑敏四郎、滿洲派嘅石原莞爾以及海軍裡面反東條派嘅高木惣吉亦都被招攬入閣。其他大臣人事上，稔彥王係曾經擔任朝日新聞副社長嘅緒方竹虎推薦下，任命大量同朝日新聞有關嘅人入閣，譬如文部大臣前田多門係朝日嘅前社論委員，甚至總理大臣秘書官太田照彥係朝日現任嘅社論委員，被輿論稱為「朝日內閣」。

係施政方針上，稔彥王不但繼承前任首相鈴木貫太郎嘅國體護持嘅方針，亦基於呢個方針提出「一億總懺悔」理論，認為日本國民對戰爭嘅共同懺悔係重建國家嘅第一步，亦係促進國內團結嘅第一步。「國體護持」以及「一億總懺悔」由是成為咗東久邇宮內閣嘅兩大施政方針。

## 內閣人事
### 國務大臣

### 內閣書記官長·法制局局長等
{| class="wikitable"
! style="width: 12%|職務
! style="width: 5%|任數
! 肖像
! 人物
!  出身
! colspan="2" |任期
! style="width: 14%|備註
|-
|-bgcolor=#FFFACD
!內閣書記官長
| align="center" | **52**
|
| **[[緒方竹虎]]** 
|貴族院(無黨籍，無會派）
|1945年8月17號
|1945年10月9號
|國務大臣兼任
|-
五秒法則

**五秒法則、三秒法則**之類，都市傳說一則，講笑一則，講食物衞生，話啲嘢食跌落地五秒之執返，仍然可以食，過咗就污染唔食得。三秒五秒定其他秒，法則、規則、定律，都講同一樣嘢，總之幾秒內食得。唔止食物，餐具都用得返，唔使洗。呢則傳說經已好耐，但大概萬維網傳閱而流行。

科學並不贊同法則  ，由接觸嗰吓經已傳咗大量微生物。確然掉落地，微生物量會隨住時間增加，而地板乾淨就少病原體。一般睇法，祇要跌咗落地，就有可能掂到病原體，認為唔安全。不過，大部份微生物都唔會致病，而人胃酸非常之強，會擋到好多病原體，但身體免疫力一弱，食咗胃藥，就唔係咁講。科學上又有相反睇法，諗為泥土微生物有益健康，改善免疫力，皮膚微生物多樣，腸道微生物多樣。另外地下唔一定特別多病原體，例如手就可能多過佢。

法則來源唔清楚。有推測話來自成吉思汗傳說，大汗畀嘢食跌幾耐就幾耐，仍然好食。五秒法則，至少一九八〇年已登上雜誌，話五秒法則廢話。
廣東話都類似講笑，大菌食細菌、細菌當補品。

## 史

五秒法則點來唔清楚，但唔係新嘢。老人家傳說，上溯到十三世紀蒙古成吉思汗。傳說講，成吉思汗為啲將軍準備宴會時，嘢食物跌落地，成吉思汗畀食就食得。嘢食有資格畀成吉思汗準備，就算跌落地幾耐，都有資格畀人食。 

五秒法則，至少要到微生物致病論之後，先至有意思。喺之前，祇要睇落唔污糟，就可以食用。至於五秒，就可能抄自籃球，籃球唔能持波五秒，亦即五秒之內可以，但亦有話無關。

一九八〇年發現雜誌，就咁講，所謂五秒法則，無啲咁嘢。嘢食一跌落地，細菌根本唔需要時間，即刻就污染咗。

二千年打後，五秒法則傳說流行，就得學術關注，有公共衛生建議，有社會學效應。

牛津英文字典就歸佢入搞笑類，話佢假想法則，限時之內，嘢食跌咗，可以執返來食。舉一九九五年二十秒法則，可以食得。又舉二〇〇二年十秒法則，安全食用

## 世界類似語句
世界各地都有啲慣用句，形容食到污糟嘢就咁講。

* 粵語。大菌食細菌，細菌當補品。
* 漢語。不乾不淨，吃了沒病。
* 台語。垃圾食，垃圾肥。

* 葡萄牙語。O que não mata, engorda.。殺你唔死，搞到你肥。
* 西班牙語。Lo que no mata, engorda.。殺你唔死，搞到你肥。
* 西班牙語。Chancho limpio nunca engorda.。豬乾淨永遠唔肥。
* 南方德語。Dreck macht Speck.。雙重意思，污糟會變煙內、污糟會變肥膏。
* 德語。Dreck reinigt den Magen.。污糟整乾淨個胃。
* 德語。Was Dich nicht umbringt, macht Dich stärker.。殺你唔死，就更強壯。
* 瑞典語。Lite skit rensar magen.。少少污糟幫你整乾淨胃。
* 荷蘭語。Zand schuurt de maag.。砂幫你擦乾淨個胃。
* 英語。You'll eat a peck of dirt before you die.。你死之前，會食到成一大堆塵。指九公升。
* 英語。God made dirt, dirt don't hurt.。上帝造塵土，塵土無害。
* 俄語。Зараза к заразе не пристанет.。污糟嘢傷唔到污糟人。
* 丹麥語。Man skal have syv pund skidt om året.。人一年要食七磅污糟嘢。

## 參考資料
交互記憶

**交互記憶**（參見）係心理學上一個假說，最早由 Daniel Wegner 喺一九八五年提出，用嚟回應早期有關集體智能嘅諗法。如果話某個記憶系統展現出交互記憶，意思即係話佢哋有多過一個個體，而且仲能夠以集體形式編碼、儲存同檢索知識，包括咗每個個體腦入面嘅記憶、成員之間記憶嘅互動、以及更新記憶嘅過程，形成共享嘅知識庫。啱啱開始嗰時，交互記憶嘅概念主要用嚟研究伴侶同家庭層面嘅集體記憶現象，之後就擴展到團隊、更大嘅群體同埋組織嘅層面。交互記憶比任何單一個體嘅記憶更複雜、亦可能更有效率。

根據 Wegner 嘅講法，交易式記憶系統由每個成員自己記憶入面嘅知識，再加上後設記憶（metamemory）組成—，後設記憶即係指包含住**邊個成員熟悉邊個領域**嘅資訊。呢種機能令到群體嘅成員能夠喺有需要嗰陣搵適當嘅成員幫手，得到想用嘅記憶同知識。

## 基本模型

## 睇埋
*社會性
*超生物

## 引述
無法無天大電影

《**無法無天大電影**》（***Deadwood: The Movie***）係一部2019年嘅美國西部電視電影，由做導演，寫劇本，喺HBO上播放。呢套戲係同名電視劇《》嘅續集，而套劇集由David Milch創作，喺2004年至2006年播放，總共有三季。劇集裏面啲演員大部份都番嚟拍呢部電影版，有添姆菲奧芬、伊恩麥沙尼、、、尊鶴基斯、。套戲喺2019年5月31號播放。

## 演員
* 添姆菲奧芬 飾演 
* 伊恩麥沙尼 飾演 
*  飾演 Alma Ellsworth
*  飾演 Trixie
*  飾演 Dan Dority
*  飾演 
*  飾演 Joanie Stubbs
*  飾演 Doc Cochran
*  飾演 
* 尊鶴基斯 飾演 
*  飾演 
*  飾演 Tom Nuttall
*  飾演 
*  飾演 
*  飾演 Harry Manning
*  飾演 Johnny Burns
*  飾演 Jewel
*  飾演 
*  飾演 
*  飾演 Mr. Wu
*  飾演 Con Stapleton
*  飾演 Aunt Lou
*  飾演 James Smith
*  飾演 Caroline Woolgarden
* Lily Keene 飾演 Sofia Ellsworth
*  飾演 Dennis Seacrest
* Alan Ko 飾演 Mengyao
* Luke Patrick Dodge 飾演 Stanley Bullock
* Noelle E Parker 飾演 Margaret Bullock
* Leticia Lagutenko 飾演 Florence Bullock
* Van Epperson 飾演 Jerry
* Bryan Veronneau 飾演 Hearst Employee
奇異博士

**奇異博士**，本名**史提芬·史傳奇**，係漫威漫畫旗下嘅超級英雄，首次出現喺一九六三年嘅《奇異故事》第 110 期，由史丹·李同史提夫·迪特高創作。喺漫威宇宙中，奇異博士係**至尊魔法師**，係最強大嘅魔法使用者之一。

## 唔同稱呼
奇異博士有多個稱呼：
***奇異博士**，，佢成為咗超級英雄之後嘅稱號
***史提芬·史傳奇**，，佢本名
***至尊魔法師**，

## 角色背景
史提芬·史傳奇喺紐約市長大，原本係一位才華洋溢但性格傲慢嘅神經外科醫生。佢因為一次交通意外導致雙手嚴重受傷，無法再做手術。佢為咗醫好對手，周遊世界各地，最後喺西藏遇到**古一**（）並且開始學習魔法。經過多年修煉，史傳奇成為至尊魔法師，守護地球免受神秘力量同跨維度威脅嘅侵襲。

奇異博士相關嘅產品（漫畫同電影等）由多位唔同嘅畫師畫過，因此唔同版本嘅奇異博士都有少少唔同，不過一般嚟講，任何版本嘅奇異博士都有以下特徵：喺外觀上，奇異博士係中年男性，通常留少少鬍或者鬚，鬢角嘅髮絲呈斑白；喺衣著方面，佢經常身穿藍色或紫藍色嘅長袍、黃色腰帶，而且仲著住紅色有金邊嘅斗篷（懸浮斗篷），懸浮斗篷令佢能夠喺空中懸浮。呢啲元素加埋，構成咗奇異博士喺漫畫同電影之中有代表性嘅外觀。

## 各種異能
奇異博士嘅能力主要來自於佢嘅魔法修為同神器：
*操控現實：能夠改變空間結構，製造幻象同異度空間。
*時間操控：透過**阿戈摩托之眼**（）操控時間。
*傳送術：隨時開啟傳送門，進出唔同地方或維度。
*靈魂出竅：將自己嘅靈魂分離出身體，用嚟探索或者作戰。
等等。

### 懸浮斗篷
**懸浮斗篷**（）係奇異博士其中一件法寶。喺大部分漫畫之中，懸浮斗篷都係由古一送俾奇異博士嘅高級斗篷，主要功能係提供懸浮同飛行能力，但同時具備一定程度嘅感知能力，能夠協助主人作戰。喺部分漫畫篇章同平行宇宙故事入面，作者會為懸浮斗篷加入更複雜嘅背景，例如有啲版本話斗篷其實寄宿住一個靈魂，而嗰個靈魂原本係另一個渴望成為至尊魔法師嘅人。

喺漫威電影宇宙裡便，懸浮斗篷首次出現喺二〇一六年上映嘅《奇異博士》之中。電影版本嘅斗篷被描寫成一件極強嘅魔法神器，有自己嘅意志，可以主動保護奇異博士。漫威電影宇宙並冇提及斗篷有靈魂，只係當佢係一件有些少自主能力嘅魔法物品。

## 媒體描述

奇異博士除咗喺漫畫書出現之外，亦喺唔同媒體出現過：
* 電影：二〇一六年上映嘅奇異博士電影，由班尼狄甘巴貝治飾演奇異博士，屬於漫威電影宇宙嘅一部份。
* 遊戲：奇異博士亦係英雄射擊遊戲《Marvel Rivals》嘅坦克型角色之一，擁有獨特嘅魔法技能同團隊輔助能力。

## 參見
*復仇者聯盟

## 引咗

## 拎

*Marvel.com 講奇異博士
試玩測試

**試玩測試**（當中**玩**作）係遊戲製作嘅工序，講緊隻遊戲推出市場之前搵人返嚟試玩，檢查隻遊戲入便有冇咩設計上嘅缺陷，有啲人仲會專職做**試玩員**。試玩測試呢種做法，喺桌上遊戲、集換式咭遊戲、角色扮演遊戲以至視像遊戲等產品嘅製作上都好常見，而且係質量控制流程嘅固定部分。

## 基本背景

**遊戲體驗**源自遊戲嘅規則同系統，但係任何遊戲都梗會有一定嘅自由度，玩家喺規則之內可以選擇唔同嘅行動，所以玩嘅過程本質上必定帶有不確定性。正正就係因為呢啲自由同變化，遊戲先至能夠產生咁多樣化嘅體驗。例如喺一隻瑪利奧噉嘅平台遊戲入便，就算關卡設計師設定咗一條「正路」俾玩家行，玩家依然可以選擇行偏路，例如跳過某啲平台，或者用特殊技巧搵捷徑；喺集換式咭遊戲入便，規則係固定咗，但玩家可以自由組合咭組，決定用咩策略，結果往往充滿變化；開放世界遊戲就更甚，玩家有極大自由，無論係專注於主線劇情、周圍探索，定係只係隨意遊玩，都可以造成完全唔同嘅體驗。

做遊戲設計嘅人，有陣時會選擇使用某啲心理指標嚟評估遊戲體驗，其中比較常見嘅就有心流同埋投入感等。心流係講緊玩家要喺挑戰同能力之間達到平衡，一旦到咗呢個狀態佢哋就會進入高度專注、忘卻時間流逝嘅狀態；而投入感就係指玩家對遊戲世界產生沉浸式嘅感覺，好似真係置身其中噉。呢啲概念幫助設計師理解點樣令玩家更持續、愉快噉參與遊戲。

有遊戲設計工作者提倡，試玩有必要同製作同步進行，如果等到製作工作搞掂晒先試玩，某啲設計上嘅錯誤可能會遲遲未能發現同處理，結果令遊戲體驗大受影響。透過及早試玩，開發者可以更快發現玩法同設計有咩問題。

## 概念釐清

喺遊戲開發入面，試玩測試同遊戲測試雖然都係屬於測試，但重點並唔同：一般嚟講，遊戲測試集中於技術層面，例如想搵出程式有冇出錯、檢查源碼有冇錯誤、眾功能係咪正常運作等等；相比之下，試玩測試就集中講**玩家體驗**，開發組透過觀察玩家反應，判斷遊戲設計得好唔好－譬如係有冇趣味、難度係咪適中、操作係咪順暢。遊戲測試偏向工程同質量控制，而試玩測試就比較集中喺設計同用家體驗。兩者結合，可以令到遊戲行起上嚟穩定，而且又好玩。

試玩測試同設計上講嘅可用度測試查實幾相似。兩者都係講緊透過觀察用家嘅實際使用情況，去評估設計係咪達成期望嘅效果：做試玩測試，要睇玩家對遊戲有乜嘢反應，例如操作係咪合乎直覺、玩嘅途中有冇沉悶嘅環節，設計者得到呢啲資訊，就要郁手改善玩家體驗；可用度測試多數應用於軟件或者網站嘅設計，零舍在意件產品用起上嚟係咪容易，包括係用家介面有冇令人感到混亂呀噉。兩樣嘢應用範疇唔同，但一樣咁重視用家體驗。

## 自動化

喺二〇二〇年代起，有唔少研究者都嘗試用人工智能將試玩嘅工作自動化。試玩 AI 可以採用強化學習嘅做法：首先， AI 需要透過介面同遊戲互動，當隻遊戲係黑盒，只留意其輸入同輸出；而試玩 AI 內部會有特製嘅演算法，教佢點樣睇遊戲俾嘅輸出，同埋按咩法則決定點樣俾輸入。若果試玩 AI 整得好，仲可以模擬到多種唔同玩法風格嘅玩家。

## 睇埋
*可用度測試
*遊戲嘅營銷

## 註釋

## 引述

## 資源

*Choi, J.O., Forlizzi, J., Christel, M., Moeller, R., Bates, M. and Hammer, J., 2016, October. Playtesting with a Purpose. In *Proceedings of the 2016 annual symposium on computer-human interaction in play* (pp. 254-265)，呢篇文講教育嘢，佢哋設計咗工作坊，教遊戲製作相關領域嘅學生點樣做試玩測試。
奶媽政府

**奶媽政府**、**保姆政府**、**監護人政府**，話政府過份保護，過份干擾個人選擇，比喻政府做奶媽，角色好似奶媽湊仔咁，唔畀受傷。通常會加強政府監控，積極維持呢啲措施，就算當事人唔願意，公開反抗。有啲社會監控自願跌入去，自己登記，為咗慳錢慳時間，有福利娛樂。例有強制安全帶、禁煙、唔要人肥之類。同家長作風類似，叫奶媽就諧趣一啲，傾向過份照顧嗰面。相對於公共援助，就偏埋監管嗰面。

奶媽政策背後理據，政府有責任唔畀人自我傷害，政府叻過個人，清楚乜嘢會受傷害。

奶媽隻字遍向英文，德文叫監護、監控、過度照顧。日文叫子守。韓文叫保姆。丹麥叫大亞媽。瑞典文叫監護人。

奶媽政府一般睇成貶義，但不乏支持者。好似星架坡咁，就以奶媽政府為榮。李光耀話過，如果星架坡叫做奶媽政府，我培育出佢感到自豪。

理論上，自由主義傾向個人自由，而社會主義傾向事事插手保護，但兩面都有機會做奶媽政府。至於奶媽政府好壞，都各有各講，有啲嘢想自己自由多啲，有啲嘢想人保護多啲。好似美國，共和黨一邊堅持自由持鎗，一邊就反對自由墮胎。民主黨取態就相反。喺健康、社會、安全呢啲範疇，爭議會大啲。好似政治正確、審查制度，呢啲爭議都好大。

## 語源
奶媽nanny隻字出自英國，一九六五年當時保守黨議員麥克來，一九七〇年官至財相。當年十二月三號，旁觀者雜誌入面寫，我叫佢做奶媽政府。 篇文叫每個鐘七十英里，向工黨發火。一話運輸部長快速公路限速七十荒謬，當時七十到八十都入安全車速。要咁安全，不如落到五，搵人舉紅旗檢查。二話能源部長，要求石油公司唔落廣告，等國有公司有優勢。石油公司唔肯，得反抗奶媽獎。三話房屋部長，要求建築協會、建築商一齊起少啲屋。若果佢哋拒絕話，唔關佢哋本份，就會得反抗奶媽獎。

state指文人政府，雖則有睇成國亦無不可。

英國記者班納里汾、柯伯倫和令到隻字普及，首相戴卓爾夫人就用過呢隻字。

## 範疇

* 禁令。祇關私人。好似禁同性戀、禁止細路打機。
* 政府程序過多繁文縟節。好似故意刁難。
* 專門引導稅項。旨在改變納稅人行為。政府認為對佢哋自己好。好似糖稅。
* 收集資料。體檢、人口普查問性取向。
* 規定、禁令。有啲過份、怪怪哋。好似禁膠袋。
* 保護主義。政府指導經濟，規管市場。好似折扣法，禁止過度打折。又好似書籍定價。

點為之管得過份，無話絕對，例如戴頭盔。電單戴頭盔就合理，唔戴頭盔撞親傷得金，社會成本高。單車戴頭盔就唔一定，無咁易重傷。

政策而言，可以咁分。

* 國家、經濟、社會政策。有規管市場、指令主義、政府干預、偏袒大型企業、特定群體。
* 國際貿易政策。保護本國企業，即保護主義，阻止外國競爭。受多邊自由化協議限制，各國現在能力有限。
* 健康與社會保障
* 移民自由定居政策

常見個人限制有。

* 禁止濫用毒品
* 酒精、煙草有最低消費年齡，就算私人場合
* 有義務戴安全帽，即頭盔
* 垃圾食品收高稅。呢樣尤其會畀人睇做奶媽政策

## 例

* 星架坡對香口膠好嚴厲。掉香口膠落地，可能要坐監同罰好多錢。一九九二年到二〇〇四年，就唔畀賣，二〇〇四年打後，有登記先可以藥房買。
* 歐盟二〇〇七年六月，禁用水銀氣壓計，怕水銀污染，受到批評。

## 攷
施詠輝

**施詠輝**（，，綽為**大輝** / **S.W.F**），係香港男歌手，編曲人，音樂監製，節目主持人，同埋《Good Night Show 全民造星》嘅30強參賽者。

## 簡歷
施詠輝喺香港出世同成長，之前做過舞蹈員。2018年參加ViuTV節目《Good Night Show 全民造星》，成為92號參賽者，去到30強。完成比賽之後做咗音樂監製，作曲編曲人，幫過岑寧兒、符家浚、張馳豪、胡樂彤、歐國成、鄧禮迪、范浩賢、張光宇、蕭禮言等做歌。

2021年參加過HMVOD真人show《敗者重生戰》。

2023年跟胡樂彤推出合作單曲「長期水浸超多水凼」做佢嘉賓出演香港及台灣「my safe space mini live」巡迴演出。

2024年參加《埋班作樂》，加入于逸堯岑寧兒隊做佢地編曲人。

2026年2月21日正式宣佈出道，新歌叫有些人有些關係。

## 演出
### 電視節目（[[ViuTV]]）
*2018年：《Good Night Show 全民造星》參賽者，編號92
*2021年：《囝囝女女730》第154至158集 - 嘉賓

## 歌曲
*2020年：《be your man》
*2021年：《跟世界不同沒有甚麼可卑》、《當音樂沒有了故事》、《真實之書》
*2023年：《長期水浸 超多水凼》（胡樂彤合唱）
*2024年：《do what you wanna do》
*2025年：《在城市漫步時想起你》
*2026年：《有些人有些關係》

## 製作歌曲

## 出面網頁
*
趙浚承

**趙浚承**（，），係香港無線電視男藝人同歌手，同埋《中年好聲音3》嘅參賽者。

## 簡歷
趙浚承喺香港出世同成長，佢喺廖寶珊紀念書院讀書同畢業。2023年參加《中年好聲音3》，最終攞得第五名，比賽後加入無線電視做成一位男藝人同歌手。

## 演出
### 電視節目（[[無線電視]]）
*2024年：《中年好聲音3》參賽者，第五名

## 出面網頁
*
香港小一入學統籌辦法

**香港小一入學統籌辦法**，俗稱**香港小一派位**、**香港小一申請**，係香港政府教育局（同埋佢嘅前身）設立嘅一套學位分配制度，主要負責分配官立小學同資助小學嘅小一學位，但唔包括直資小學、私立小學同國際學校（包埋英基學校協會屬下小學）。呢套制度目的係確保學位分配公平、有序，避免家長四處重複申請，亦方便教育局統籌全香港嘅學額。
## 參加資格
申請人必須同時符合以下嘅條件：
*入學當年9月時年滿5歲8個月（例如年9月入學，必須喺年12月31號或之前出生）
*香港居民
*未入讀小學
*從未獲派小一學位
## 制度架構
### 自行分配學位階段
*家長可以唔受校網限制，向一間官立或資助小學直接遞交申請。
*每間學校會預留唔多過50%嘅小一學額作自行分配，其中包括：
**甲類學位（約佔30%）：必收生，包括有兄姊喺嗰間小學就讀、父母喺嗰間小學任職等。
**乙類學位（唔少過20%）：按「計分辦法」分配，唔可以進行筆試或面試。
### 統一派位階段
分配淨低學額。分為兩部分：
*甲部：全香港約5%學額，唔受校網限制，可選最多 3 間小學。
*乙部：約45% 額，限喺住址所屬嘅「小一學校網」內選校。
電腦會先處理甲部，再處理乙部，按隨機編號分配。結果一般喺 6 月初公布。

## 申請單張
香港政府教育局（同埋佢嘅前身）會製作申請單張用嚟講解小一入學嘅申請程序，最早喺1987年出現，但因為咁多年來入面兩位主角都幾乎冇改過設計，所以有時會引起一啲網民嘅討論。

### 單張設計同後來變化
原版嘅單張係一男一女的學生正向左行走，不過咁多年嚟不論係格式，還是封面上男女童嘅樣子打扮、抑或背着書包走路嘅姿勢神情，基本上都無變化，改變主要都係顏色同背景，例如由1987年較為「暗啞」嘅橙色轉為2015年嘅淺綠色或者2025年較為鮮艷的橙色。另外，2015年嘅背景由迷宮變兩棵花。

而去到2015年後，教育局嘅單張亦將兩位主角左右掉轉。但主角依然係同樣打扮同表情。

### 網民反應
有啲網民對呢種舊圖重用嘅做法批評，感嘆香港嘅設計業就是小修小改再出街；亦有網民用比較開玩笑嘅態度面對，話男女主角長年留班，或者新單張入面嘅學生係舊設計中學生嘅子女；更有人話呢個係香港人嘅集體回憶，希望呢個封面維持落去。

## 參考來源
千禧湯

**千禧湯**，正式名字係**北投露天溫泉浴池**，係位於台北市北投區嘅一個露天溫泉浴池，由於興建喺2000年，咁啱係千禧年，所以又稱作「千禧湯」，亦被視為平價浸溫泉嘅選擇。喺2025宣布前整修前，甚至只需60新台幣就可以使用。

「千禧湯」園內大小浴池共6座，依地勢高低錯落而分布，每個浴池都係以天然原石砌成。

2015年1月10號，陽明山公園管理所宣布千禧湯將進行內部環境整建改造，暫停營業，工期約1年。

## 參考
編集成典

語言學上講嘅**編集成典**，香港語言學學會又有譯作**編**，係一種社會語言過程：無論係邊種語言或方言，都梗會有一定嘅內部差異，而喺編集成典嘅過程中，隻語言嘅內部差異減少，各種特徵變得固定，或者更受某啲語言規範約束；編集成典係標準化嘅前置步驟，即係話編集成典過後該語言嘅「標準品種」就會形成。

## 基本概論

將一隻語言或方言編集成典，牽涉好多唔同工作，而且喺好多個案中，隻語言正式開始編集成典前，已經做咗某啲工作。一般嚟講，編集成典要做嘅包括：使用者要同隻語言建立書寫系統，而且仲要有正寫先至可以喺書面上溝通到，譬如喺二十一世紀初嘅粵語之中，就成日喺度詏某隻口語詞應該用邊隻漢字嚟寫－好似係粵語**嘅**一詞，有唔少使用者會寫做**既**，而若果隻語言採用嘅係純表音文字（例如羅馬字母）亦好可能會爭論唔同嘅詞要點串；使用者亦有必要就語法、發音同詞彙等制定規範；仲要出版詞典同教語法嘅書，方便啲老師攞去教。喺呢個過程中，個語言群體好多時都要決定「邊個變體至係標準」，例如想像粵語群體要決定**嘅**同**既**，邊個先係「正確」寫法。

編集成典通常都會由官方機構推行。例如法國就有法蘭西學院負責制定法文相關嘅標準，而喺好多國家同地區，政府都會成立類似嘅機構，專門負責同國內或區內嘅各語言做編集成典；另一方面，類似編集成典嘅過程又有可能民間自發，例如有學者指二十世紀嘅粵語雖然政府支持唔多，民間依然開始寫粵文，而且由於溝通需要，慢慢發展咗一套標準出嚟。

編集成典做唔做得成，就要睇民眾對佢嘅接受程度有幾高，亦視乎政府點樣推行，例如要喺學校同語言課程入面教授已經編集成典嘅規範噉。而一隻語言或方言編集成典做得成，往往會提升其威望同實際使用率。

有關有份制定粵語相關標準嘅組織，可以睇下香港語言學學會等嘅組織。

## 理論模型

美國語言學家提出咗個模型，講解語文規劃。喺佢個模型之中，編集成典只係第二步：佢主張語言嘅規劃涉及四步工作，首先係要揀選語言，然後就要做編集成典，紀錄好晒「邊啲寫法或發音先係標準」之後，就要喺社會層面推行相關改變；最後，隻語言嘅使用者往往仲要擴充詞彙，尤其係要加一啲技術方面嘅術語入去隻語言度，呢啲詞彙係普羅大眾日常講嘢好少可會用嘅。

有關加入技術術語嘅例子，亦可以睇吓希伯來語復興嘅過程。喺二十世紀，猶太人復興希伯來語，但當時嘅希伯來語已經做禮儀語言做咗超過二千年咁耐，猶太人長期慣咗只會喺宗教場合用呢種語言，致使呢隻語言缺乏現代科學同科技相關嘅詞彙，當代嘅猶太學者花咗好多心機，用希伯來語既有詞創造新詞，或者由第啲語言借詞，先至成功令希伯來語成為現代人可以實際使用嘅語言。

喺二〇一〇年代開始，亦有學者開始探究非正式嘅規範化：佢哋認為孝根嗰套諗法太簡單，主張寫法嘅標準化唔洗一定係靠權威組織由上至下噉推廣，而係可以由下至上噉喺平民之間自然演化出嚟。

## 睇埋
*法定語言
*語文規劃
*用法

## 文獻

*
*


## 引述

## 註釋
虎穴幽蘭

《**虎穴幽蘭**》（***The Damned Don't Cry***）係一部1950年嘅美國犯罪黑色電影，由做導演，Harold Medford同寫劇本，改編嘅故事《Case History》，劇情粗略根據同埋之間嘅關係。主演係鍾歌羅馥、、。呢套戲係Vincent Sherman同鍾歌羅馥合作嘅三部電影中嘅第一部，另外有《》（1950年）同埋《》（1951年）。

## 演員
* 鍾歌羅馥 飾演 Ethel Whitehead/Lorna Hansen Forbes
*  飾演 Joe Cavany/George Castleman
*  飾演 Nick Prenta
*  飾演 Martin Blackford
*  飾演 Grady
*  飾演 Patricia Longworth
*  飾演 Sandra
*  飾演 Mr. Whitehead
*  飾演 Mrs. Castleman
*  飾演 Roy
老賊出更

《**老賊出更**》（***Atlantic City***，法國叫***Atlantic City, USA***）係一部1980年嘅浪漫犯罪電影，由路易馬盧做導演，寫劇本。主演係畢蘭加士打、蘇珊莎朗頓，配角有、、、、。套戲係法國同加拿大公司合拍，喺1979年開拍，1980年9月喺法國同西德上畫，之後美國喺同年上畫。

## 演員
* 畢蘭加士打 飾演 Lou
* 蘇珊莎朗頓 飾演 Sally
*  飾演 Grace
*  飾演 Joseph
*  飾演 Chrissie
*  飾演 Dave
*  飾演 Alfie
*  飾演 佢自己
顏柏霖

**顏柏霖**（英文：Marquis Ngan Pak Lam，2016年9月7號）

香港男童星, 2010年代之後童星

## 演出作品

### 電視劇（[[ViuTV]]）

### 電影

### MV演出

### 電視節目（[[無綫電視|TVB]]）

### 電視廣告／宣傳片
龔建華

**龔建華**（，）係馬來西亞男歌手，同埋《全民造星V》嘅參賽者，最終入圍至60強。

## 簡歷
龔建華喺馬來西亞出世同成長。2022年開始報名參加ViuTV節目《全民造星V》，成為90號參賽者，比賽時唱**愛是懷疑**，但入圍至60強後止步。

## 演出
### 電視節目（[[ViuTV]]）
*2023年：《全民造星V》參賽者，編號90，60強後出局

## 出面網頁
*
卡巴拉足球會

**卡巴拉**（）係阿塞拜疆蓋貝萊一間職業足球球會，依家踢緊阿塞拜疆足球甲級聯賽。

## 榮譽
*阿塞拜疆盃冠軍：2019年、2023年

## 參考


## 連出去
*官方網站
三教

**三教**，唐人三套教導，儒教、道教、釋教，名出自北周。教並非今日宗教意思，而且儒教亦唔算宗教，唔講超自然。釋教即佛教，後面叫佛教。

三教各自有佢強調地方，本身好唔同。儒教重視社會規範同道德價值。道教提倡簡樸、順應自然快樂生活。佛教強調苦、無常、輪迴，追求超越現世解脫。

佛教傳入之前，中國經已有高度文明，佛教傳入不免有好多摩擦，經歷兩世紀先至落到腳。及後有好多次衝突。

北周武帝想廢佛，召儒者、僧侶、道士一齋談論，隋唐成風氣。大唐大宋仍有爭議，但呢個時間，已經開始見三教調和。後尾有論，大家向善，祇不過方法唔同咁解啫，向調和嗰面走。咁各有立場，有時會比過高低。

經歷咁多世紀，元明時三教就融和好多，大家互相借鏡互補，好多地方三教一齊來。例如傳入香港流行先天道，就主張三教合一，可謂香港道教骨幹。

當然仍有好多三教分開，但唔會對立，有分別但融和情況。

三教離合，唔單單唐人有，日本、朝鮮、安南都有。

## 語源
三教至初唔係講儒教、道教、釋教。後漢即東漢班固，有白虎通德論，有章叫三教，夏人之王教以忠、殷人之王教以敬、周人之王教以文。教指教導。後漢三教就講呢樣。

到周武帝宇文邕，又出現三教，召集人講三教優劣。周書卷五，建德二年十二月癸巳。

卷三十一。詔夐。

卷四十五。沉重。

打後都三教都講道佛儒。

件事連西遊記都有講。

## 概要

北周時期開始叫三教，當時要廢佛。廢佛前，武帝舉行幾次三教辯論，當中儒者、僧侶、道家，齊齊談論優劣。三教談論成習慣，延續到隋唐，形式固定咗，宮廷繼承風氣。

另外，衞元嵩參與北周廢佛，寫過齊三教論七卷，舊唐書經籍志、新唐書藝文志子部道家類，都有記錄佢著作，但散失咗，連零碎內容都無，無法知道書入面講咩。

## 儒教
先秦諸子百家之一儒家，孔子建立。儒家本身與其話宗教，不如話學術思想流派。儒家重視同宗族祖先祭祀、天帝信仰有關國家儀禮。到咗漢武帝，儒家成為專制統治思想，同時承擔一國祭祀主要者，宗教性加強，於是稱為儒教。

儒教有孔子有孟子等思想，提倡三綱，君臣、父子、夫婦順從。提倡五常，仁義禮智信。有啲補足八德，仁義禮智信忠孝悌。有啲概括成，仁義禮智信忠孝悌節恕勇讓。另有概括，仁義禮智信、溫良恭儉讓、忠孝勇恭廉。

儒教君子對小人，君子講統治階層，有佢道德水平。小人就平民，唔要求有君子道德水平。

## 佛教
佛教出自印度諸國，以釋迦牟尼佛為視師，講求悟道解脫。到華就屬外來宗教，推測經西域或者南海傳入中國。大約公元前後漢時傳入，到公元二世紀先逐漸紮根中國社會。

佛陀教導，有八正道，有四聖諦。講究啲就要出家。傳入中國流派，以大乘佛教為主，修佛至涅槃。

## 道教
道教一部份承自道家，以老子為尊，先秦諸子百家之一。道家有化成黃老，漢初統治思想。漢武尊儒之後，黃老沒落，有啲向信仰方便流傳。吸納咗陰陽家，儒家易經等。

到二世紀末，道教形成，張角張陵等民間宗教領袖推動。基於古代種種巫術同民間信仰。另一方面，亦承繼咗秦始皇、漢武帝熱衷追求神仙術傳統。之後再受到佛教影響，逐漸發展出自己教義同教團組織，形成道教。

神祕一面，用種種修練成仙，至終超脫凡間，走入仙界。

## 三教衝突

### 魏晉南北朝
六朝時，託名張融寫三破論，評擊佛家。

佛教帶來三世因果、輪迴報應等思想，衝擊當時社會。更勁衝擊有僧侶出家。儒教強調孝，父母在世，要盡心奉養，父母過身，要祭祀祖先，子孫唔斷。而佛教僧侶出家，等於唔再侍奉父母，唔留後代祭祖，否定儒家孝道。其次有剃髮制度，孝經開頭講，

父母畀身體，唔傷害佢，就係孝道第一步。佛教僧侶剃髮，違背咗儒教孝。魏晉以降，本土出家僧侶愈來愈多，儒家就呢兩方面，激烈攻擊佛教。

佛教主張唯佛歸依，唔承認世俗權威。僧侶出入朝廷，問題就出現。佢哋應該唔應拜見父母、皇帝。咁就觸動儒教為根基君主制，爆發著名僧尼不拜君親爭論。

道教勢力壯大，批評佛教夷狄之教，唔尊中華聖人之道。南齊顧歡寫咗夷華論，猛攻佛教，掀起大規模論戰。

佛教主張神魄不滅，可以輪迴轉生。但儒家學者范縝寫咗神滅論，主張靈魂會消亡。由此引發著名神滅不滅之爭。

### 唐
大唐，道家祖師老子李耳，同大唐宗室都姓李，唐室宣稱老子佢哋祖先，藉此表現庇護道教。正因為有宗室支持，道教勢力迅速擴張，而佛教感到危機，對立升溫。爭論範圍好廣，有嚴肅教義辯論，有攻擊、雞蛋挑骨頭。
僧人為佛教辯護，道宣廣弘明集三十卷、集古今佛道論衡四卷。玄嶷甄正論三卷。法琳辯正論八卷、破邪論二卷。

大唐反佛教至出名韓愈，反佛反到爭啲無命。佢頂撞唐憲宗李純，寫咗論佛骨錶勸諫，李純爭啲要處死佢，至終貶到潮州。由於當時佛教好盛行，僧人太多，佔良田、唔生產、唔婚嫁，喺儒家眼中好有問題。另外原因就華夷之辨。

## 三教合流
有詩出土敦煌，據說唐玄宗李隆基寫。

佢注咗儒教孝經，又注道教老子，再注佛教金剛。唐宋皇帝都中意兼通三教。

道教形成，受佛教教義好大影響。同時，佛教喺中國發展，又受儒教道教影響，化成中國佛教，同印度佛教唔同。

大教儒學有新發展，出咗心學理學。有劉謐兩卷三教平心論。佛教治心，道教治身，儒教治世。劉氏實質抬高佛教，以回應唐時韓愈反佛。

蒙古滅大宋。大元搞咗人分十等，九儒十丐。謝枋得講當時狀況，儒畀人貶到好低，啲人頂唔順，就走去道佛。鄭思肖就人生經歷三教，寫咗本三教記，講三教都淒涼。儒教無人承繼，道教唔真心修道，佛教唔再方便大眾。不過，佢講孔子之道，一直無變，佢以儒教做最終歸宿。道教佛教，祇不過暫寄，隱居避世。

大明太祖朱元璋寫過三教論，講三教匯合。而大清雍正十一年二月十五頒諭，總結。

三教合流，就話三者和諧共存，互相影響，甚至互補，反映史上三教長期互動。三教分工互補，儒教做政治制度、法律、統治階層思想。道教有奇異世界觀，同農民、工匠信仰相容。儒道思想光譜兩端，加埋佛教，三者一齊塑造唐人世界觀。三教好多時一齊供奉。

雖則喺咁，仍然有人會反對一啲荒唐嘢。大元趙道一寫歷世真仙體道通鑒，鄧光薦序跋講孔子為廣桑山主。大明朱國楨湧幢小品，話孔子為水精子，列入仙人名冊，亂咁吹。

## 其他
日本平安時代空海，就寫咗本三教指歸，咁當然講佛教至高，亦顧及朝廷而兼講儒道。近世某段時期，道教未傳入，借用三教指儒教、佛教、神道。

有引伸做三教九流。

## 參見
*粵港地區嘅遠儒文化

## 攷
施紀賢影子內閣

**施紀賢影子內閣**係2020年4月4號組成，接替郝爾彬影子內閣。

工黨領袖郝爾彬係2019年大選再次敗陣後，宣布辭職。延至次年工黨選出施紀賢爵士成為新領袖，組成該影子內閣。

施紀賢係2024年大選勝出，結束工黨13年在野困局。辛偉誠組成臨時影子內閣，直至保守黨選出新黨魁出任反對黨領袖。
## 影子內閣人事

## 參考資料及備註
辛偉誠影子內閣

**辛偉誠影子內閣**係2024年7月8號組成。係保守黨係2024年大選落敗後，首相辛偉誠留守黨魁，改組而成，接替轉正為內閣嘅施紀賢影子內閣。

延至同年11月，柏丹娜當選新任保守黨黨魁，組成新嘅影子內閣。

## 影子內閣人事

## 參考及備注
柏丹娜影子內閣

**柏丹娜影子內閣**係2024年11月2號組成，接替辛偉誠影子內閣。

## 影子內閣人事

## 參考及備注
詹惟淳

**詹惟淳**（，），係加拿大藝人，同埋《溫哥華華裔小姐競選2022》嘅亞軍同最上鏡小姐。

## 簡歷
詹惟淳喺加拿大嘅溫哥華市出世同成長。2022年透過新時代電視節目《溫哥華華裔小姐競選2022》，成為5號佳麗，並獲得了嘅亞軍同最上鏡小姐獎。

## 演出
### 電視節目（[[新時代電視]]）
*2022年：《溫哥華華裔小姐競選2022》- 亞軍、最上鏡小姐

## 出面網頁
*
*溫哥華華裔小姐競選2022 #5 Renee Jan
艾奧魯巴

**阿爾納沙**（），係阿拉伯聯合酋長國富查伊拉嘅一間職業足球球會，依家踢緊阿聯酋足球甲級聯賽。

## 榮譽
*阿聯酋足球甲級聯賽冠軍：1992年、2021年、2024年

## 參考
馬榮成

**馬榮成**（，），原名**馬榮城**，用過筆名**馬雲龍**，係香港漫畫家，出名作品包括《中華英雄》同《風雲》，係香港漫畫其中一位代表人物。
米高嘉道理

**米高嘉道理**爵士（，）係香港生意人，中華電力同香港上海大酒店嘅董事局主席。佢係香港出世嘅猶太人，中華電力創辦人艾利嘉道理個孫，亦即係嘉道理家族成員。

## 個人榮譽
* 金紫荊星章（2003年）
* 香港大學名譽法學博士（2004年）

## 參攷

## 出面網頁

類:香港大學名譽博士
類:猶太人
梁秉中

**梁秉中**教授（，），係香港骨科醫生，而家係香港中文大學中醫中藥研究所所長，曾經做過市政局議員、香港中文大學新亞書院院長、全國人大香港代表等職務。
詹康信

**詹康信**（，）係香港生意人，美國澤西市出世，1978年移居香港，創辦企業嘉柏環球，之後做過香港美國商會主席、香港廉政公署貪污問題諮詢委員會、香港貿易發展局理事會成員，2003年獲香港政府頒授金紫荊星章。

## 參攷

## 出面網頁

類:美國人
香港生力啤

**香港生力啤**，全名**香港生力啤酒廠**（，）係香港一間啤酒生產商，屬菲律賓生力集團旗下，喺香港生產生力啤。
阿米

**阿米**（，）係香港女YouTuber，2021年開始經營YouTube頻道「**蛀蟲米**」（）。由於佢喺大學修讀佛學，所以發佈嘅影片大多同佛學、哲學有關，畀人叫做「佛系KOL」。佢亦係一位演員，曾參演HOY TV電視劇。
## 演出
### 電視劇（HOY TV）
*2025年：《我愛九龍城》 飾 胡可伶 

## 出面網頁
*阿米嘅YouTube頻道
*
*
生力啤

**生力啤**（）係源自菲律賓嘅啤酒牌子，屬菲律賓生力集團旗下，另外喺香港同西班牙都有分支機構生產。
## 睇埋
*香港生力啤
*生力啤酒人
蘇絲斯黎

**蘇絲斯黎**（）係納米比亞納米比沙漠嘅一個鹽盤，亦係當地嘅其中一個景點。
五次函數

**五次函數**係一種多項式函數，佢嘅一般形式可以表示為 g(x)=ax^5+bx^4+cx^3+dx^2+ex+f,\,，其中 a,b,c,d,e,f係常數，而且 a 唔係零（a \ne 0）。
四次函數

**四次函數**係一種多項式函數，佢嘅一般形式可以表示為 f(x)=ax^4+bx^3+cx^2+dx+e，其中 a,b,c,d,e 係常數，而且 a 唔係零（a \ne 0）。
四次方程

**四次方程**係一種方程，佢嘅一般形式可以表示為 ax^4+bx^3+cx^2+dx+e=0,\,，其中 a,b,c,d,e係常數，而且 a 唔係零（a \ne 0）。
七次方程

**七次方程**係一種方程，佢嘅一般形式可以表示為 ax^7+bx^6+cx^5+dx^4+ex^3+fx^2+gx+h=0,\,，其中 a,b,c,d,e,f,g,h係常數，而且 a 唔係零（a \ne 0）。
三項式

**三項式**係有三項嘅多項式，即係三個單項式加埋一齊嘅和，例如 3x+2y+z\,同 2xy+x^2+y\, 呢兩條式都係三項式。
單項式

**單項式**係有一項嘅多項式，例如 x^2\, 同 x\, 呢兩條式都係單項式。數學上，單項式可以再細分兩種定義。
聖彼得堡辛尼特青訓學院

**聖彼得堡辛尼特青訓學院**（）係俄羅斯聖彼得堡一間職業足球球會。

## 睇埋
*聖彼得堡辛尼特足球會

## 連出去
*官方網站
二項式

**二項式**係有兩項嘅多項式，即係兩個單項式加埋一齊嘅和，例如 2x+y\,同 2x+x^2\, 呢兩條式都係二項式。
鍾離權

**鍾離權**，複姓**鍾離**，名**權**，字雲房，號**正陽子**，又號**和穀子**，東漢咸陽人，又被稱爲**漢鍾離**，係八仙之首，道號**正陽真人**。

據記載，佢身長八尺，曾經官至大將軍，後來遇到少陽真人王玄甫，獲得金丹大道傳承。成道之後，佢雲游天下，遇見呂洞賓，授以金丹大道，之後形成鍾呂金丹派，鍾、呂二人成爲道教南、北二宗共祖，對後世產生好大影響。

## 著作
《破迷正道歌》、《還丹歌》、《贈洞賓丹訣歌》、《题长安酒肆壁三绝句》等。
SoFei

**SoFei**（又叫：**蘇菲**、**大內內菲菲**）係個香港女KOL；無形賣點包括跳舞、畫畫，有形賣點包括波大、腳長；男朋友係放火。

## 材料
### 第一方
*SoFei嘅YouTube頻道連結
*SoFei嘅Instagram個人檔案網址
*SoFei嘅Threads個人檔案連結
### 第三方

類:香港KOL
李育群

**李育群**（；）和朱玉恩是甲，正經營「放火 Louis」、「火火放」等幾條YouTube頻道，現任女朋友係香港同行青青。
陳莉詩

**陳莉詩**（藝名：**蘇菲**（）；花名：**愛菲**；；女）係個香港舞者（擅長K-pop），喺《全民造星IV》參賽（60強止步），經營Fairy Korea (HK) Company Limited（喺香港賣南韓貨），正同陳俊堅拍拖。

## 材料
### 第一方
*陳莉詩嘅YouTube頻道連結
*陳莉詩嘅Instagram個人檔案網址
*陳莉詩嘅Threads個人檔案連結

*Fairy Korea嘅掌舖商店網址
*Fairy Korea嘅Facebook專頁連結
*Fairy Korea嘅Instagram個人檔案網址

### 第三方
金剛界曼陀羅

**金剛界曼陀羅**（梵文：Vajradhātu Mandala），係依據金剛乘（Vajrayāna）密教根本經典《金剛頂經》（Vajraśekhara Sūtra）而製作或繪畫嘅壇城（Mandala）。成個曼陀羅係由九會組成，所以又叫**九會曼陀羅**。

金剛界曼陀羅嘅四邊對應四方：上西，下東，左南，右北。又稱爲**西曼陀羅**、**果曼陀羅**、**月輪曼陀羅**。

金剛界曼陀羅同**胎藏界曼陀罗**（梵文：Garbha-koṣa-dhātu Mandala）並稱兩界曼陀罗。金剛界、胎藏界兩部密法，係唐密嘅兩大根本教法。

## 結構

## 釋義

**九會**有兩種旋轉次序，第一種係由中央嘅**成身會**開始，順時針螺旋轉到右下方嘅**降三世三昧耶會**，依次係**成身會**（1），**三昧耶會**（2），**微細會**（3），**供養會**（4），**四印會**（5），**一印會**（6），**理趣會**（7），**降三世羯磨會**（8），**降三世三昧耶會**（9）。呢種次序，叫做「從果向因」，代表大日如來由佛境而出諸多功用，教化、調伏衆生。

第二種次序，係由**降三世三昧耶會**開始，逆時針内旋至中央嘅**成身會**，咁叫做「從因至果」，代表從凡夫一路修行到佛果。

## 注釋
米蘭迪斯

**米蘭迪斯**（），係西班牙埃布羅河畔米蘭達嘅一間職業足球球會，依家踢緊西班牙乙組足球聯賽。

## 榮譽
*西班牙足協盃冠軍：2019年

## 參考


## 連出去
*官方網站
青空

**青空**可以係指：

* 《青空》：香港歌手何韻詩嘅歌曲，收錄喺佢2011年推出嘅《Green》專輯入面。
* 《青空》：香港歌手謝霆鋒嘅歌曲
* 《青空》：台灣國立清華大學2022年畢業歌曲
* 青空文庫：呢個係日本將國內版權已經過咗期嘅文學作品，喺互聯網度收集起嚟整嘅一個數碼圖書館。
* AIR (遊戲)：佢攞去行政院新聞局審嗰陣用嘅譯名，通常都譯做《青空下的傳說》。
*  ：日本女性創作歌手aiko嘅第39張單曲。
郭Sir！學警A班到齊！

《**郭Sir！學警A班到齊！**》（）係香港警察同有線寬頻開電視聯合製作嘅短劇，號稱係「香港警察首部微短劇」，由王浩信主演。套劇總共有25集，每集大約3分鐘。

套劇首先喺2025年8月29號到9月12號喺香港警察抖音號上架，同埋喺2025年9月2號到9月13號喺香港警察YouTube頻道上架。之後套劇再安排喺2025年9月22號到10月24號逢禮拜一到五21:00 - 21:05喺HOY TV首播，而製作特輯同一氣呵成版率先喺9月21號星期日晚22:00 - 23:45播出。

## 角色
*王浩信 飾 郭浩（郭Sir）
*林睿哲 飾 學警鄭俊杰
*馬雋鏗 飾 學警劉子楓
*劉植嘉 飾 學警胡尚德
*黃柏東 飾 學警趙永昌
*利穎怡 飾 蔡美婷
*蕭徽勇 飾 殺人犯
*石修（特邀演出） 飾 學院校長石偉雄
*黃嘉樂（特邀演出） 飾 警長井志雄

## 每集一覽

## 出面網頁
*香港警察首部微短劇《郭Sir！學警A班到齊！》 | 香港警務處
*香港警察YouTube頻道：郭Sir！學警A班到齊！
*HOY TV YouTube頻道：郭Sir！學警A班到齊！

## 電視節目變遷
Green (何韻詩專輯)

《**Green**》係香港歌手何韻詩喺2011年5月27號出嘅一隻國語EP，入面淨係收錄咗兩首國語歌。

## 簡介
呢隻係何韻詩第一隻國語EP，入面兩隻歌嘅歌詞都係由蘇打綠嘅吳青峯寫㗎。隻EP嘅主題叫做「Green」，意思係話「人要有夢想，要勇敢咁向前行，無論你經歷緊咩人生階段，之後行嘅每一步都要正面啲諗。由呢一刻開始，重新寫過你嘅人生樂章、你嘅新一頁。就好似生出綠色嘅嫩芽咁，吸咗養分，重新發芽，耐心咁灌溉，再慢慢長大。呢個主題嘅目標係想為大家提供生活上嘅能量，帶出熱愛生命嘅訊息。」而隻碟入面兩隻歌嘅MV同埋唱片封面，都係喺台灣陽明山國家公園影嘅。

## 曲目

## 派台歌曲成績

* （/）表示未有派台
IPhone 17

**iPhone 17**係蘋果公司iPhone系列智能電話嘅第十九代其中一個型號，2025年9月19號開始賣。iPhone 17螢幕係6.3吋。
IPhone Air

**iPhone Air**係蘋果公司iPhone系列智能電話嘅第十九代其中一個型號，2025年9月19號開始賣（中國大陸版要延遲賣）。而厚度得5.6毫米，仲要得單鏡頭。
馬卓安影子內閣

**馬卓安影子內閣**係1997年5月2號，自馬卓安二次內閣改組而成，接替轉正嘅貝理雅影子內閣。

保守黨係1997年大選大敗，首相馬卓安辭職後留任保守黨黨魁，直至保守黨選出夏偉林為新黨魁，組成新嘅影子內閣。
## 影子內閣人事

## 參考資料及備註
卓淑貞

**卓淑貞**（，，通常用名**慳妹**），係香港女模特兒同DJ，同埋《Summer Girls 2022》嘅參賽者。

## 簡歷
卓淑貞喺香港出世同成長，有做過DJ同外聘外景片段嘅主持喺ViuTV節目《今晚趁熱食》。
2022年有參加《Summer Girls 2022》，成為10號參賽者，但入圍至第一輪被淘汰。

## 演出
### 電視節目（[[ViuTV]]）
*2020年：《今晚趁熱食》外聘外景片段主持

### 電視節目（[[香港開電視|HOYTV]]）
*2022年：《Summer Girls 2022》

## 出面網頁
*
小淘氣尼古拉

《**小淘氣尼古拉**》（法文： Le Petit Nicolas ）係一個由雷內 · 戈辛尼喺1956年至1965年寫嘅法文系列書，由讓 - 雅克 · 森佩插畫。

喺2009年，即係呢個書系列慶祝五十週年嘅年份，一部電影同一套改編嘅動畫電視劇都上映咗。

## 參考


## 拎

* 官方網站
艦隊Collection

《**艦隊Collection**》（日文：艦隊これくしょん, Kantai Korekushon）係由角川遊戲開發，由 DMM.com 發行嘅日本免費網絡瀏覽器遊戲。 

遊戲喺2013年4月23號推出，遊戲只係喺日本發售，截至2015年4月已經有300萬註冊玩家。 2016年2月推出 PlayStation Vita 遊戲，2015年1月至3月播放動畫電視劇首部動畫，動畫電影於2016年11月上映，第二部動畫於2022年11月首播。

## 參考


## 拎

* 官方網站
Abor & Tynna

**Abor & Tynna** 係奧地利音樂二人組，由阿提拉（1998 年 8 月 27 號 —）同 敦德 · 博爾米薩 （2000 年 12 月 22 號 —）兄妹組成。佢哋專門聽流行、嘻哈同電子音樂。呢對組合以歌曲《Baller》代表德國參加2025年歐洲歌唱大賽，佢哋以151分嘅總分排名第15。 

## 參考
玉子市場

《**玉子市場**》（(）係日本動畫電視劇，由京都動畫製作，山田尚子執導，吉田玲子編劇。呢個系列喺2013年1月10號至3月28號期間喺日本播出。
施明輝影子內閣

**施明輝影子內閣**係1992年7月18號組成，接替金諾克影子內閣。

施明輝1992年接任工黨黨魁，被期望帶領工黨重返執政。

但1994年佢中道崩殂，副領袖貝嘉晴代理黨魁，組成臨時影子內閣，直至工黨選出貝理雅成為新領袖。

## 影子內閣人事

## 參考資料及備註
柏迪遜青年學院

**柏迪遜青年學院**（），係塞爾維亞貝爾格萊德嘅一間職業足球球會。

## 睇埋
*柏迪遜足球會

## 連出去
*官方網站
貝嘉晴影子內閣

貝嘉晴影子內閣係1994年5月12號，因工黨黨魁施明輝猝逝，改組而成。施明輝影子內閣原副領袖貝嘉晴，暫代反對黨領袖。

至同年7月工黨選出貝理雅為新黨魁，組成新嘅影子內閣。

## 影子內閣人事

## 參考資料及備註
瓢蟲少女

**瓢蟲少女**（法文：Miraculous, les aventures de Ladybug et Chat Noir) 通常縮寫為奇蹟瓢蟲或者簡稱奇蹟）係一套由托馬斯 · 阿斯特魯克創作，杰里米 · 扎格開發嘅法國動畫電視劇。呢個系列係由 Zagtoon 同 Method Animation 製作，東映動畫嘅歐洲部門，同埋幾間國際公司聯合製作。 

喺2015年10月17號喺法國嘅 TF1 / TFX 嘅 TFOU 區塊首播之前，呢個系列喺2015年9月1號喺韓國嘅 EBS1 首次上映。 喺國際上，佢主要喺迪士尼旗下嘅頻道或者Disney+ 播放，有啲國家例外。

## 參考


## 拎

*
李嘉彥

**李嘉彥**（，綽號為雞翼，翼Sir，翼叔，GE，雞髀，髀sir或者雞髀sir），係香港男藝人同YouTuber，同埋一位男成員香港男合組JFFT。

## 簡歷
李嘉彥目前喺香港仔浸信會呂明才書院同明愛白英奇專業學校讀書。2022年開始加入香港男合組JFFT做成一位男成員。2025年10月參加試當真節目《墨魚遊戲2》，成為65號參賽者。

## 演出
### 網上節目（[[試當真]]）
*2021年：《墨魚遊戲》參賽者
*2025年：《墨魚遊戲2》參賽者，65號

## 出面網頁
*
香港中學學位分配辦法

**香港中學學位分配辦法**，俗稱**香港升中派位**、**香港中一派位**，係香港政府教育局（同埋佢嘅前身）設立嘅一套學位分配制度，主要負責分配官立中學同資助中學嘅中一學位。呢套辦法係配合1978年推行「九年免費教育」而設立，主要係睇學生喺學校嘅成績，再經一套調整機制去平衡各學校成績差異，最初頭係配合香港學業能力測驗（學能測驗）調整學生校內成績，直到2000年取消學能測驗，過渡期仍然參考之前嘅學能測驗成績去調整，2007年開始改用中一入學前香港學科測驗去調整所屬小學嘅成績。
## 睇埋
*香港小一入學統籌辦法
*香港中學入學考試
*香港小學六年級會考
單程路

**單程交通**（當中**單程**粵語讀音為）係指交通淨係可以向一個方向行駛，而**單程路**就係道路一種，顧名思義特徵係只容許啲車輛單程行駛。要標示某條路係單程路，可以用單程路牌，亦可以索性喺條路其中一個盡頭設個**禁止進入**嘅牌。

喺城市規劃等領域上，單程路嘅使用有一定爭議性：單程路一般會提升交通流量，噉係因為駕駛者唔洗面對迎面而嚟嘅車流，亦唔需要應對迎面車流而轉彎；不過另一方面，居民亦可能會唔鍾意單程路，理由可能係去某啲目的地嗰陣焗住要兜遠路，而且單程路車速可能會高啲，因而對行人安全造成負面影響；有啲研究甚至話單程路根本係本末倒置，搞到好多駕駛者被迫兜遠路，反而抵銷車速提升嘅正面影響，有減低可及度之虞。

## 路牌
單程路嘅路口會有路牌，確保駕駛者知道條道係單程行車嘅：單程行車嘅路牌，往往係一條向上嘅箭咀，而事實係多個歐洲國家都會用**藍底白箭咀**噉嘅長方形單程路標誌，譬如俄羅斯就係噉；而喺三叉路口，若果主幹道係單程路，就會見到單一向左或者單一向右嘅箭咀；而喺單程路嘅盡頭，車輛禁止進入，所以要設置適切嘅路牌，寫住**禁止進入**、**錯方向**或者**禁止駛入**等嘅字眼，話俾駕駛者知呢條路唔准由呢個方向入，甚至可以加返個**停**嘅路牌。

世界多個地區嘅單程路牌：

File:Zeichen 220-20 - Einbahnstraße (rechtsweisend), StVO 1992.svg|使用德文嘅地區，好興喺單程路牌上寫**單程路**（上圖嗰串德文字嘅意思）嘅字眼。
File:Ontario Rb-21R.svg |加拿大
File:Hong_Kong_road_sign_139.svg|香港
File:MUTCD R6-1R.svg|美國
File:MUTCD R6-2R.svg|美國
File:Ecuador road sign R2-1D.svg|拉丁美洲多地；**Una via** 係西班牙文，意思係**單程**噉解。
File:UK traffic sign 616.svg|英國嘅**禁止進入**路牌；呢種牌可以擺喺單程路嘅其中一個盡頭。
File:NZ road sign R3-4.svg|紐西蘭嘅**禁止進入**（）路牌


## 應用
喺交通規劃等領域上，單程路被指係有唔少應用價值：
*有啲路太窄，無法容納雙向行車。呢點喺某啲建築物密度高（可能難以擴闊路面）嘅地區可能特別有用。
*防止駕駛者穿過住宅區街道，藉此繞過交通燈或者其他停車要求。
*減少駕駛者喺住宅區遊車河，例如大部分道路設為單程而且向外，車輛冇咩入口可以進入該區。
*限制車輛嘅流動，呢點對收費泊車系統嘅設置嚟講相當重要。
*防止車輛出現橫過迎面車流嘅轉彎。
*提升交通流量，有可能減少塞車嘅情況。
*將原本雙程嘅路改為單程，攞其中一條做泊車線。
*行人過馬路嗰陣更輕鬆，因為佢哋淨係需要望其中一個方向有冇車嚟緊。
*用嚟做快速高速公路嘅出入口匝道。

## 弊病
單程路亦被指係有唔少壞處。
*單程路系統往往會令行程長度增加，噉係因為駕駛者去到目的地之前，成日都焗住要轉多幾個彎。
*單程路亦可能會影響公共交通路線：可能會令到巴士路線分拆去兩條唔同嘅街道，被指會增加混亂同行路距離。
*商戶亦不時會反對修建單程路，擔心交通流向改變會有損佢哋嘅生意。





## 參見
*交通規劃
*交通管制

## 註釋

## 引咗

## 外拎

*單程路，香港運輸署
*發出指令嘅交通標誌，香港運輸署；可以睇睇 **10. 單程行車**嗰度。
香港中學入學考試

**香港中學入學考試**，俗稱**香港升中試**，係香港政府教育司署喺1962年到1977年搞嘅公開考試，對象係打算入讀官立中學、津貼中學同其他獲政府補助嘅中學學位嘅小六學生。呢個考試取代咗香港小學六年級會考，最後隨1978年推行「九年免費教育」而畀香港中學學位分配辦法同香港學業能力測驗取代咗。
## 睇埋
*香港中學學位分配辦法
*香港小學六年級會考
香港小學六年級會考

**香港小學六年級會考**，俗稱**香港小學會考**，係香港政府教育司署喺1949年到1961年搞嘅公開考試，對象係小六學生，合格就可以報名讀官立中學、津貼中學同其他獲政府補助嘅中學學位。由於會考題目太難，廣受社會輿論抨擊，1962年政府用香港中學入學考試取代。
## 睇埋
*香港中學學位分配辦法
*香港中學入學考試
2024–25年波斯灣職業足球聯賽

**2024年至2025年波斯灣職業足球聯賽**（）係第24屆波斯灣職業足球聯賽賽事。今屆波斯灣職聯賽喺2024年8月15號開鑼。

## 積分榜

## 連出去
*官方網站
保良局雨川小學

**保良局雨川小學** (英語：Po Leung Kuk Riverain Primary School) 係香港一間喺沙田區馬鞍山嘅津貼男女小學，係保良局搞，1988年開校。

## 出面網頁
*保良局雨川小學校網
Yo Yo 小天堂

**Yo Yo 小天堂**（Yo Gabba Gabba!）係一套美國兒童音樂動畫電視劇，由 Christian Jacobs 同 Scott Schultz 創作，並由 Kay Wilson Stallings 開發。故事圍繞一位名叫 DJ Lance Rock 嘅人類音樂人，同埋五個友善、著住公仔服嘅玩具角色，包括：紅色獨眼怪 Muno、粉紅色花形泡泡 Foofa、神奇黃色機械人 Plex、綠色西蘭花蜜蜂／森林生物 Brobee，以及藍色貓龍 Toodee。 節目由 The Magic Store 同 WildBrain Entertainment 聯合製作。

首集喺 2007 年 8 月 20 號於 Nickelodeon 播出，作為 Nick Jr. 節目時段嘅一部分。到 2011 年，由第四季開始，節目轉移到 Nick Jr. Channel 播放。最後一集於 2015 年 11 月 12 號播出，而第四季完結之後，Nickelodeon 宣布《Yo Gabba Gabba!》正式取消，唔會續訂第五季。不過，節目重播仍然喺 Nick Jr. Channel 播放到 2016 年 10 月 24 日為止。呢套電視節目亦衍生咗巡迴現場舞台表演、多款玩具同品牌服裝產品。

2021 年，官方宣布該系列將會喺 Apple TV+ 上重啟。重啟作品名為《Yo Gabba GabbaLand!》，一共包含 20 集全新集數。第一季於 2024 年 8 月 9 日首播，而第二季則於 2026 年 1 月 30 號推出。Apple TV+ 同時亦取得原有集數同特別篇嘅串流播放權。

## 攷
湯城廣場

**湯城廣場**係新北市三重區一個商場，進駐過嘅商家包括家樂福、玩具反斗城、麥當勞以及新學友書店，仲有超過30家電子科技業者，甚至連已故巨星Michael Jackson都曾經喺呢度嘅樑柱簽名，但隨著2000年代後期其他大型購物中心快速崛起，家樂福等商家撤走，同埋商場規劃問題，漸漸沒落，而家只有少數商戶仍然喺度經營（有唔少係軍品店）。

有啲人指，呢度變成「直銷詐騙小企業集散地」，治安問題就好似香港九龍城寨，治安堪憂。

## 參考
夏雅雯二次影子內閣

**夏雅雯二次影子內閣**係2015年5月11號組成，接替文立彬影子內閣。

工黨黨魁文立彬係2015年敗選後立即辭職，副領袖夏雅雯再次出任代理反對黨領袖，直至工黨選出郝爾彬為新領袖，組成新嘅影子內閣。

## 影子內閣人事

## 參考資料及備註
郝爾彬影子內閣

**郝爾彬影子內閣**係2015年9月12號組成，接替夏雅雯二次影子內閣。

工黨係2015年敗選後，選出郝爾彬為新領袖。經歷兩次大選敗陣後嘅2019年，郝爾彬宣布辭職。次年工黨選出施紀賢爵士為新黨魁，組成新嘅影子內閣。

## 影子內閣人事

## 參考資料及備註
文立彬影子內閣

**文立彬影子內閣**係2010年9月25號組成，接替夏雅雯一次影子內閣。

文立彬係2010年當選成為工黨新黨魁，延之2015年都未能扭轉敗局。敗選後立即辭去黨職，副黨魁夏雅雯再次代理黨魁，臨時組成二次影子內閣。

## 影子內閣人事

## 參考資料及備註
夏雅雯一次影子內閣

**夏雅雯一次影子內閣**係2010年5月11號組成，接替轉正嘅甘民樂影子內閣。

2010年大選後，保守黨和自民黨組成聯合內閣。敗陣嘅首相白高敦同時辭去黨職，副黨魁夏雅雯代理反對黨領袖，直至工黨選出文立彬為新黨魁。

## 影子內閣人事

## 參考資料及備註
甘民樂影子內閣

**甘民樂影子內閣**係2005年12月6號組成，接替夏偉明影子內閣。

保守黨領袖夏偉明係2005年敗選後辭職。甘民樂當選新領袖，只到2010年大選後，成功同自民黨組聯合政府。

工黨領袖白高敦同時辭去首相同黨職，副黨魁夏雅雯組臨時影子內閣，直至工黨選出正式反對黨領袖為止。

## 影子內閣人事

## 參考資料及備註
夏偉明影子內閣

**夏偉明影子內閣**係2003年11月6號組成，接替施志安影子內閣。

保守黨黨魁施志安係2003年嘅信任投票中被罷免，夏偉明接任黨魁。延之係2005年大選都係無法扭轉敗局，甘民樂接任黨魁，組織新嘅影子內閣。

## 影子內閣人事
### 2005年5月改組前

### 2005年5月改組後

## 參考資料及備註
施志安影子內閣

**施志安影子內閣**係2001年9月13號組成，接替夏偉林影子內閣。

夏偉林係2001年大選中落敗後辭職，施志安接任。然而保守黨依然醜聞不斷，延至2003年，施志安無法通過信任投票，夏偉明當選新黨魁。

## 影子內閣人事

## 參考資料及備註
Perfume

**Perfume**（日文：パフューム， Pafyūmu ）係一個日本嘅女子組合，由NOCCHi（大本彩乃）、KASHIYUKA（樫野有香）同a-chan（西脇綾香）組成。呢個組合喺2000年喺日本廣島市成立，之後三年後搬到東京都，喺嗰度佢哋同製作人中田康貴合作，佢為呢個組合創造咗一個科技流行音樂嘅身份。 

佢哋嘅表演以佢哋嘅編舞同埋將科技同未來形象結合而聞名，而 Perfume 已經成為日本最成功嘅女團之一。 

2025年9月21號，官方粉絲俱樂部宣布將從2026年起暫停活動。 

## 成員

### 現任

### 前任

## 出碟

* GAME（2008）
* ⊿（2009）
* JPN（2011）
* LEVEL3（2013）
* COSMIC EXPLORER（2016）
* Future Pop（2018）
* PLASMA（2022）
* NEBULA ROMANCE: Part I（2024）
* NEBULA ROMANCE: Part II（2025） 

## 拎

* 官方網站
貝理雅影子內閣

**貝理雅影子內閣**係1994年7月21號組成，接替貝嘉晴影子內閣。

1994年4月工黨領袖施明輝猝逝，延至7月選出貝理雅為新領袖。

最後貝理雅帶領工黨贏得大選，首相馬卓安下野，組臨時影子內閣，直至保守黨選出新領袖為止。

## 影子內閣人事

## 參考資料及備註
夏偉林影子內閣

**夏偉林影子內閣**係1997年6月19號組成，接替馬卓安影子內閣。

1997年保守黨敗選後，夏偉林當選新黨魁。係2001年保守黨依然未能奪回政權，施志安接任黨魁，組織新嘅反對黨影子內閣。

## 影子內閣人事

## 參考資料及備註
金諾克影子內閣

**金諾克影子內閣**係1983年10月2號成立，接替符特影子內閣。

金諾克1983年接任工黨黨魁，1987年被戴卓爾擊敗後繼續留任。

直到1992年大選，金諾克依然落敗先辭去工黨黨魁，施明輝接任，組織新嘅影子內閣。

## 影子內閣人事

## 參考資料及備註
黎靜曈

**黎靜曈**（，，前名**黎靜彤**），係香港女歌手，演員同YouTuber，同埋《全民造星III》嘅參賽者，最後入圍至83強。

## 簡歷
黎靜曈喺香港出世，佢目前喺香港大學同聖公會林護紀念中學畢業。2020年透過ViuTV節目《全民造星III》，成為19號參賽者，但入圍至83強後止步。

## 演出
### 電視節目（[[ViuTV]]）
*2020年：《全民造星III》参賽者，編號19，最後83強出局

## 出面網頁
*

​
卡拉漢影子內閣

**卡拉漢影子內閣**係1979年5月4號組成，接替戴卓爾影子內閣。

卡拉漢係1979年無法通過信任動議，被逼要求女皇解散國會。然後更加輸埋大選，因此組成影子內閣，直至次年工黨選出符特為新領袖，組織新嘅影子內閣。

## 影子內閣人事

## 參考資料及備註
戴卓爾影子內閣

**戴卓爾影子內閣**係1975年2月11號組成，接替希思二次影子內閣。

1974年希斯兩次無法贏得大選後，保守黨終於修改規則，令戴卓爾夫人係次年當選黨魁。

1979年保守黨重奪政權，工黨首相卡拉漢下野組成新嘅影子內閣，直至工黨選出新黨魁為止。

## 影子內閣人事

## 參考資料及備註
美夢成真 (新加坡電視劇)

《**美夢成真**》係新加坡廣播局（新傳媒前身）製作嘅20集都市輕喜劇，1994年3月喺新加坡首播，由李南星、陳莉萍同范文芳主演。
蔡萱

**蔡萱**（），係星加坡已故電視製作人，作家蔡瀾嘅細佬。

蔡萱喺南洋大學同東京千代田電視學院畢業之後，入行嗰陣係RTS新加坡廣播電視台（Radio and Television of Singapore）嘅年代。佢由助導開始做起，一路升到導演、監製同製作經理，前前後後拍咗超過200部電視劇。當中包括1980年代好嘅《咖啡烏》、《亞答籽》、《調色板》，同埋令鄭惠玉事業更上一層樓嘅《三面夏娃》。當年套《咖啡烏》仲打破咗百萬收視紀錄。

## 參考來源
盧雁妮

**盧雁妮**（，），係加拿大藝人，同埋《溫哥華華裔小姐競選2022》嘅三號佳麗。

## 簡歷
盧雁妮喺加拿大嘅溫哥華市土生土長。2022年新時代電視節目《溫哥華華裔小姐競選2022》，成為3號佳麗，並獲得了健康魅力獎。

## 演出
### 電視節目（[[新時代電視]]）
*2022年：《溫哥華華裔小姐競選2022》

## 出面網頁
*溫哥華華裔小姐競選2022 #3 Yannie Lo
謝海發

****，香港親中派政治人。

## 部分公職

* 香港九龍城工商業聯會2022-2024第十屆執行委員會會董兼副會長
* 香港珠海商會第三屆常務副會長
* 九龍城區撲滅罪行委員會委員
* 香港青年創業家總商會會長

## 部分榮譽

* 二○二二年民政及青年事務局局長嘉許計劃 - 傑出社區服務人士

## 參考來源
OMC

**OMC**可以指下列事物：

* 宏盟集團（）
* 石油產業（）
* 世界貿易組織（；），一個政府間國際組織，總部位於瑞士日內瓦。
CCI

**CCI**可以指下列事物：

* 國際貿易中心（），世界貿易組織同聯合國貿易與發展會議嘅附屬機構，總部喺瑞士日內瓦。
* 羅馬數字嘅201。
* 中華廚藝學院（Chinese Culinary Institute），香港政府成立嘅餐飲業職訓學院。
ICI

**CCI**可以指下列事物：

* 美國投資公司協會（**I**nvestment **C**ompany **I**nstitute）
* （**I**slamic **C**enter of **I**rving）
* 加拿大法語頻道
* 國際廚藝學院（International Culinary Institute），香港政府成立嘅餐飲業職訓學院。
* 帝國化學工業（Imperial Chemical Industries），出名產品包括ICI多樂士
醉瓊樓 (香港)

**醉瓊樓 **（**Chui King Lau**）係香港一個客家菜酒樓品牌，1956年開始出現，曾經喺香港有多間同名酒樓，但東主未必相關，出名菜式包括鹽焗雞同梅菜扣肉。

第一間醉瓊樓係由泉章居其中一個創辦人陳日章喺1956年4月開喺香港島銅鑼灣怡和街近樂聲戲院側跟，1958年再喺九龍佐敦西貢街開分店。不過由於「醉瓊樓」呢個名未有註冊，所以之後有舊伙計甚至同原班人馬無關嘅人都用呢個名經營。

現存經營最耐嘅醉瓊樓就係1958年開業嘅佐敦「醉瓊樓飯店」。而香港島最後一間醉瓊樓就係灣仔「醉瓊樓酒家」，喺灣仔軒尼詩道289號地下B號舖，喺1962年開張，原本宣佈咗會喺2025年10月執笠，不過之後同業主傾好後，收返執笠決定。

除咗灣仔醉瓊樓酒家，用醉瓊樓呢個名嘅食肆有幾間，包括佐敦嘅「醉瓊樓飯店」、油塘嘅「醉瓊樓飯店」，同埋長沙灣嘅「醉瓊樓小廚茶餐廳」。

## 參考

## 出面網頁
*Openrice：醉瓊樓
符特影子內閣

**符特影子內閣**係1980年11月10號組成，接替卡拉漢影子內閣。

符特係1980年接任工黨黨魁，但係1983年選舉依然無法打敗戴卓爾夫人，金諾克接任黨魁，組織新嘅影子內閣。

## 影子內閣人事

## 參考資料及備註
兩界曼陀羅

**兩界曼陀羅**又稱**兩部曼荼羅**，係指金剛乘（Vajrayāna）密教嘅兩大曼陀羅：金剛界曼陀羅（梵文：Vajradhātu Mandala）同胎藏界曼陀羅（梵文：Garbha-koṣa-dhātu Mandala）。

金剛界曼陀羅係以《金剛頂經》（Vajraśekhara Sūtra）為依據建立，而胎藏界曼陀羅係以《大毘盧遮那成佛神變加持經》（梵文：Vairocanābhi-saṃbodhi Sūtra，又稱 Mahāvairocana Sūtra）為依據建立。
五方上帝

**五方上帝**係東、南、西、北、中，五個方向嘅天神，包括東方太皞、南方炎帝、西方少昊、北方顓頊、中央黃帝，又稱爲**五帝**、**五方帝**、**五天帝**、**五方天帝**、**五方天神**、**五方五帝**等。

## 對應關係
五方、五帝同五行等嘅對應關係：

## 攷
王新堯

**王新堯**，台灣政治人物，民眾黨雲林縣黨部執行長。

佢喺2007年試過涉嫌打劫、用暴力追人哋數，嗰時警方透露，王新堯用企業管理公司、代書事務所呢啲名義，收咗好多後生仔入佢個集團，除咗揸槍用暴力追人哋數之外，由今年開始仲喺雲林縣周圍揸刀揸槍去打劫電子遊戲機場、民居賭檔同埋一般嘅屋企。警察又形容，佢嘅集團好大，分工好仔細，次次犯案之前都會派人去偷車、睇吓作案地點，為咗避開警察，佢哋作案嗰陣，啲成員全部都係用無線電聯絡，作完案就即刻將啲贓車掉咗佢或者燒咗佢。

## 部分公職

* 北港太子宮委員
* 統促黨乾隆黨部榮譽顧問

## 外部連結

* Facebook專頁

## 參考來源
蔡孟真

****，台灣民主進步黨政治人物，雲林縣議會第二十屆議員。佢姑姑係前立法委員曾蔡美佐、老豆係前國大代表蔡永常。

## 外部連結

* Facebook專頁
王又民

**王又民**（），係台灣中國國民黨籍政治人，雲林縣議會第十七至二十屆議員。
鴨屎香

**鴨屎香**，又叫**銀花香**，係種鳳凰單叢烏龍茶，屬半發酵嘅青茶，原產廣東潮州。因為種嘅泥土叫「鴨屎土」，所以叫「鴨屎香」；因為花嘅香氣類似金銀花，所以又叫「銀花香」。鴨屎香主要用嚟整手打檸檬茶。
香水檸檬

**香水檸檬**（***Citrus × limon 'Rosso***'）係檸檬其中一個品種，果皮通常係綠色，果形比一般檸檬長身。呢種檸檬可以用嚟整手打檸檬茶。
客家菜

**客家菜**，又叫**東江菜**，係客家嘅菜式，同廣府菜、潮州菜前列廣東菜三大菜系。客家菜特色係多油多鹹，經常用到醃菜。
邊界問題 (空間分析)

**邊界問題**係空間分析上講到嘅一個問題，指緊以下嘅情況：做空間研究，好多時候都係用地圖上劃分嘅行政單位（諸如係省、縣、市、社區等）當做分析嘅基本單位。喺呢種情況下，研究者當正同一空間單位內嘅特性係冇分別嘅，空間單位內嘅不均一唔會對分析結果造成咩明顯影響；跟住研究者會用各種方法剖析目標變數嘅空間自相關。不過，噉做就實會引致一系列嘅問題：
*跨邊界影響：空間自相關講求鄰近單位間嘅互動，噉亦即係話某區嘅邊界位，好可能會受隔籬嗰區嘅邊界位影響；因此空間研究上用嘅區域劃分，會切斷跨界影響，有可能左右計出嚟嘅莫蘭指數或者其他指標，令到呢啲指標冇咁準確反映到現實。
*內部未必均一：區嘅中心同邊界區域可能有明顯差異，但分析當咗佢哋係均一，可能搞到分析有偏差。
*界線係人為：行政邊界唔一定對應真實嘅自然或社經場域，令模型中嘅關係弱化或扭曲。
呢啲問題，表示空間自相關可能會被高估或低估，搞到分析結果唔準。因此，從事空間分析嘅統計師諗咗唔少辦法，試圖減輕邊界問題造成嘅扭曲，務求令結果變得更可信。

## 界定

重點：邊界位，好可能會同區域中心有某啲系統性嘅差異。
空間分析研究嘅係空間自相關，即係某啲重要變數點樣隨空間而變化，尤其係講呢啲變數點樣隨地理位置而變化。當中**變數**可以係氣溫、人口密度、空氣污染程度... 等嘅好多嘢。原則上，空間本身係連續嘅，不過由於行政需要或者量度上嘅限制，人往往會將空間切割做一個個離散嘅單位，譬如係省、縣、市、社區呀噉。

搜集空間數據嗰陣，研究者通常只係搵到依據呢啲離散單位整理出嚟嘅數據，同一個空間單位內嘅數據結合埋一齊。用呢啲數據做分析，就等於假設每個單位裡便都係均勻嘅。例如依家要研究香港唔同地區嘅空氣污染程度：數據集內有若干個區嘅數據，每個區都有一個值，反映其空氣污染程度，而研究者用噉嘅數據做分析，等如係假設咗例如旺角區入便度度污染程度都一樣；但噉嘅話研究者又要問，會唔會喺旺角區嘅邊界位，因為嗰啲位同隔籬區相鄰，所以污染情況會明顯有別於中央地帶？會唔會多數區都有噉嘅情況，每個區嘅邊界位同佢嘅中央地帶硬係有分別？換句話講，邊界位嘅特徵往往會異於中央地帶嘅特徵，或者異於特徵嘅平均值。用數據做推斷嗰陣，齋靠結合得出嘅值，得出嘅模型未必能夠對邊界位做預測。

邊界問題同可調整地區單元問題（MAUP）有少少相似，不過兩者重點唔同：邊界問題強調邊界有某啲系統性嘅特徵，而假設每個單位內部均一，可能會忽略呢啲重要資訊，尤其係手上嘅資訊代表唔到邊界地區。至於 MAUP 就係講緊用嘅分區方案唔同，最後分析得出嘅結果都可以有顯著差異，MAUP 引起嘅差異可以係因為邊界區有別於中心區或者區整體，但係唔一定。

## 應對

因為呢啲系統性嘅差異，空間分析計數嗰陣就有可能要作出一啲修正。地理學上計數嗰時有以下呢啲做法：
*忽略，唔好理邊界問題嘅影響。喺某啲情況下，忽略係可接受嘅做法，例如假想做緊城市層面嘅分析，由於城市同城市間往往有一大片冇咩人住嘅土地，所以基於地理學第一定律，可以話通過邊界嘅影響微乎其微。
*緩衝區建立
*加虛擬項落個模型度
*加修正項落個模型度
*近邊界區嘅數據，當係缺失數據
等等。

## 睇埋
*地理資訊系統
*生態謬論
*分析層次

## 註釋

## 引述

## 外拎

*Getis, A. Spatial Pattern Analysis. In Encyclopedia of Social Measurement; Kempf-Leonard, K., Ed.; Elsevier: New York, NY, USA, 2005; pp. 627-632. ISBN 978-0-12-369398-3，佢哋第 629 頁有個小節講邊界問題。
*Griffith, D.A., 1988. Correcting for edge effects in spatial statistical analyses. In *Advanced Spatial Statistics: Special Topics in the Exploration of Quantitative Spatial Data Series* (pp. 175-199). Dordrecht: Springer Netherlands.
*LeSage, J.P., 1999. *The theory and practice of spatial econometrics*. University of Toledo. Toledo, Ohio, 28(11), pp.1-39，呢本書講空間計量經濟學，其 **6.4** 嗰個章節有講到 edge effect 嘅問題。
*邊界問題，Science Direct
星達院線

**星達院線**（），係香港其中一個戲院院線，2025年開張，由上海星軼影院經營，院線旗下最初3間影院都係由收購原嘉禾院線淨低嘅影院而嚟。
## 出面網頁
*星達院線
韓湘

**韓湘**，字**清夫**，係唐代文人，相傳係韓愈嘅侄孫，八仙之一，被叫做**韓湘子**。
盲盒鐵路遊

《**盲盒鐵路遊**》（）係香港電視廣播有限公司嘅遊埠節目，由丁子朗、馬貫東、陳懿德、王嘉慧、林秀怡、鄭衍峰主持，分成兩組用盲盒坐高鐵去中國大陸各城市。節目喺2025年9月15號到9月26號逢禮拜一到五22:30到23:00喺翡翠台播出。

## 每集內容

## 出面網頁
*盲盒鐵路遊 | TVB 無綫電視
曹佾

**曹佾**，字**公伯**，係宋仁宗趙禎嘅慈聖光獻皇后個細佬，八仙之一，被叫做**曹國舅**。
八仙果

**八仙果**係種涼果，用佛手柑或者西柚嘅皮做外層，入面填入陳皮、甘草、半夏、茯苓等中藥材，風乾切粒製成，呈深黃色至黑色。佢功用主要係止咳化痰、舒緩喉嚨痛。
半夏

**半夏**（***Pinellia ternata***）係天南星科半夏屬植物，亦係種常見嘅中草藥，被指有止咳化痰等功效。
張道陵

**張道陵**（），又名**張陵**，字**輔漢**，係東漢人，道教正一道創始人，成為第一位天師，亦係五斗米道創始人。
左慈

**左慈**，字**元放**，係東漢嘅道士，亦係道教其中一位神仙。相傳佢曾經用道術玩曹操。
個人品牌

**個人品牌化**係一種有策略性嘅工作，目標係透過突顯個人嘅獨特特徵，嚟建立同維持正面嘅公眾形象，並且向目標受眾呈現某種形象，呢個形象就會形成所謂嘅**個人品牌**。呢個概念結合咗兩方面嘅思考：營銷以及自我嘅呈現。喺實際應用上，個人品牌化往往會用市場學術語嚟描述，尤其係講緊品牌建立方面嘅概念。有專家指，個人品牌化呢樣嘢，對專業人士嚟講相當重要，因為佢哋爭職位同埋晉升機會嗰陣，必然要諗方法突顯出自己同競爭對手比有咩優勝之處。

## 基本概論

個人品牌化成日會用市場學術語去描述，好似係產品、附加價值等等。做個人品牌化嗰時，人要思考自己有咩價值俾到人，重要嘅人會點樣睇佢，然後再集中 sell 佢嘅優勢，從而達到目標，當中**目標**可以係叫對方請自己做嘢呀噉。

譬如依家數據科學家想向未來僱主 sell 自己，可以噉樣思考：
*佢提供嘅產品係佢個人，核心功能包括提供到嘅技能、資歷同經驗，諸如係有博士學位，識做機器學習等等。
*佢有附加價值，具有某啲有別於同儕嘅優勢，例如有跨學科經驗，做過城市規劃工作。
*佢跟住就向目標受眾（僱主、客戶、合作夥伴等）作出一致嘅品牌承諾，例：「我唔只能夠做分析，仲能夠提供洞見嚟支持決策，達致可靠、專業、準時交貨。」
最後，佢就喺受眾心目中建立咗個形象，而呢個形象可以用嚟做生意。

建立個人品牌，個人就要決定自己係邊個、重視乜嘢、對其他人嚟講有咩價值，仲有係想達成啲咩目標、有咩抱負。

## 社會背景

隨住互聯網普及，個人品牌化變得日趨重要，噉係因為社交媒體上嘅身份會影響現實世界。有效嘅個人品牌化能夠突出自己嘅知識、經驗同技能，從而建立可信嘅形象。做個人品牌化嘅人，溝通嗰陣要展示自己嘅真誠、專業同及時回覆，從而建立返個前後一致嘅形象，吸引受眾信任。相反，若果喺社交媒體出現唔專業嘅行為，都可能損害職業前景。喺領英等嘅網站，專業人士可以展現自己嘅工作成果同埋履歷，都可以達致自我品牌化。

有研究指，僱主越嚟越傾向利用社交媒體工具去審查求職者，喺見工前做初步篩選，做法可以係摷吓申請人喺面書同領英等網站上嘅歷史紀錄，亦會用搜尋器同其他工具檢查佢哋嘅背景。為咗有效推廣自己嘅個人品牌，求職者有必要呈現全面嘅專業背景。除咗突顯技能同成就嘅履歷之外，仲要有度身訂造嘅求職信、推薦信同埋簡短嘅自我介紹呀噉，展示專業能力。

## 睇埋
*競爭優勢
*經濟價值
*見工
*信任

## 引述

## 外拎
*唔想俾未來淘汰？「個人品牌」必須經營！，粵語 YouTube 影片講個人品牌。
太平經

《**太平經**》，又叫《**太平清領書**》，係最早嘅道教典籍，相傳係東漢由太平道創始人于吉著作。
蔡明水

**蔡明水**（），係台灣無黨籍政治人，雲林縣議會第十六、十九、二十屆議員。
黎山老母

**黎山老母**，正名**驪山老母**，又叫**梨山老母**，係道教入面一位女神仙，亦係陝西驪山嘅山神。黎山老母誕係農曆六月十三。
林靄嫻

****，香港親中派政治人。

## 部分公職

* 灣仔區分區委員會(灣仔西)委員
* 香港灣仔區各界協會首長
* 灣仔鵝頸關愛隊成員
* 港島獅子會2013年至2014年度會長
* 觀塘工商聯會董
* 香江聚賢第五屆副主席

## 政治立場
佢係香港親中派成員，支持香港同哈爾濱兩地增加經貿交流。佢又支持並透過關愛隊宣傳北京未經諮詢或香港人同意，強行訂立嘅《港版國安法》。

## 參考來源
向從心

****，香港親中派商人。棠記工程有限公司董事總經理，有時會喺星島頭條網站有時會撰寫文章發表個人觀點，亦會就公司業務對外接受傳媒訪問。

## 部分榮譽

* 亞洲知識管理學院院士

## 爭議

### 野雞大學資深院士頭銜爭議
佢報稱攞到嘅亞洲知識管理學院院士頭銜，但有線新聞喺2019年報道，亞洲知識管理學院其實係一間野雞大學，未獲當局認可，比錢就有得攞佢哋唔同嘅頭銜。

## 參考來源
大疆

**大疆**（****）係個中華人民共和國科技及機械牌子，其無人機尤其出名，由總部設喺深圳市嘅**深圳大疆創新科技有限公司**擁有。大疆嘅主要產品亦有航拍器材、攝影等光學系統同車載零件；佢喺全球民用同事業用無人機市場佔有率超過80%，喺全球商用無人機企業之中排第一。

## 參考
2026年亞洲運動會

**第二十屆亞洲運動會**（）喺2026年9月19號到10月4號期間喺日本名古屋舉行。呢一屆有45個國家同埋地區參賽，競逐41個比賽項目。

類:名古屋
亞洲冬季運動會

**亞洲冬季運動會**，簡稱**亞冬運**、**亞冬會**，係由亞洲奧林匹克理事會主辦嘅冬季運動嘅運動會，1986年創辦，基本每4年一屆，中間因為舉辦年份規則修改等原因而隔咗超過4年先至搞下一屆，到而家舉辦咗9屆。
2025年亞洲冬季運動會

**第九屆亞洲冬季運動會**（）喺2025年2月7號到2月14號期間喺中國黑龍江省哈爾濱舉行。呢一屆有34個國家同埋地區參賽，競逐11個比賽項目。

類:哈爾濱
札幌亞冬運

**札幌亞冬運**或者叫**札幌亞冬會**，係喺札幌舉辦嘅亞洲冬季運動會，可以係：
*1986年亞洲冬季運動會
*1990年亞洲冬季運動會
*2017年亞洲冬季運動會
2011年亞洲冬季運動會

**第七屆亞洲冬季運動會**（）喺2011年1月30號到2月6號期間喺哈薩克阿拉木圖同阿斯塔納舉行。呢一屆有26個國家同埋地區參賽，競逐11個比賽項目。

類:哈薩克
2007年亞洲冬季運動會

**第六屆亞洲冬季運動會**（）喺2007年1月28號到2月4號期間喺中國吉林省長春舉行。呢一屆有25個國家同埋地區參賽（另有20個有出席但齋觀賽），競逐10個比賽項目。

類:長春
哈爾濱亞冬運

**哈爾濱亞冬運**或者叫**哈爾濱亞冬會**，係喺哈爾濱舉辦嘅亞洲冬季運動會，可以係：
*1996年亞洲冬季運動會
*2025年亞洲冬季運動會
2017年亞洲冬季運動會

**第八屆亞洲冬季運動會**（）喺2017年2月19號到2月26號期間喺日本札幌舉行。呢一屆有32個國家同埋地區參賽，競逐11個比賽項目。

類:札幌
2003年亞洲冬季運動會

**第五屆亞洲冬季運動會**（）喺2003年2月1號到2月8號期間喺日本青森縣舉行。呢一屆有17個國家同埋地區參賽，競逐11個比賽項目。

類:青森縣
1999年亞洲冬季運動會

**第四屆亞洲冬季運動會**（）喺1999年1月30號到2月6號期間喺韓國江原道舉行。呢一屆有14個國家同埋地區參賽，競逐7個比賽項目。

類:江原特別自治道
1996年亞洲冬季運動會

**第三屆亞洲冬季運動會**（）喺1996年2月4號到2月11號期間喺中國黑龍江省哈爾濱舉行。呢一屆有15個國家同埋地區參賽，競逐8個比賽項目。

類:哈爾濱
1990年亞洲冬季運動會

**第二屆亞洲冬季運動會**（）喺1990年3月9號到3月14號期間喺日本札幌舉行。呢一屆有9個國家同埋地區參賽，競逐6個比賽項目。

類:札幌
1986年亞洲冬季運動會

**第一屆亞洲冬季運動會**（）喺1986年3月1號到3月8號期間喺日本札幌舉行。呢一屆有7個國家同埋地區參賽，競逐7個比賽項目。

類:札幌
洗米華

**洗米華**，本名**周焯華**，澳門14K關係人物，屬愛國愛澳商人，曾為當地賭廳行業前龍頭太陽城集團老闆，風光多年，後喺中國大陸及澳門聯合反黑行動中被重點打擊，淪為階下囚。

## 注
葉錦添

**葉錦添**可以係：
*香港影業名人「葉錦添 (香港)」
*澳門賭業名人「葉錦添 (澳門)」
葉錦添 (香港)

**葉錦添**（英語：**Timmy Yip**，1967年12月22日—），香港電影美術指導，畢業於香港理工學院高級攝影課程。曾喺《臥虎藏龍》《英雄本色》《胭脂扣》《人在紐約》等電影中擔任美術、服裝方面嘅指導，並獲得諸多國際獎項。
唐密

**唐密**係唐朝嘅佛教密宗，喺唐玄宗開元年間傳入漢地，以金剛界、胎藏界兩部密法為主。後來傳到去日本，成爲東密、台密。

## 歷史
唐玄宗開元年間，善无畏、金刚智、不空三位法師（史稱「开元三大士」）来到中國，傳入胎藏界、金剛界兩部密法，成爲唐密嘅開端。

## 引述
陳采研

**陳采研 Jasper Tiffany Chan**，2003年9月12日，係加拿大女藝人，《Sunshine Nation 2024》嘅參賽者，同埋《溫哥華華裔小姐競選2024》嘅8號佳麗。

## 簡歷
陳采研喺香港出生8歲移民至加拿大。

2024北京水立方(溫哥華賽區)歌唱比賽 - 獲得銀獎。

2024年有報名參加兩個新時代電視節目:

《Sunshine Nation 2024》- 獲得了才藝大獎。

《溫哥華華裔小姐競選2024》，溫哥華華裔小姐八強佳麗。

## 演出
### 電視節目（[[新時代電視]]）
*2024年：《Sunshine Nation 2024》才藝大獎
*2024年：《溫哥華華裔小姐競選2024》

## 出面網頁
*No. 1 陳采研 Jasper Tiffany
*溫哥華華裔小姐競選2024 No. 8 陳采研 Jasper Tiffany
*
周柏豪 (澳門)

**周柏豪**（），周焯華大仔，第二任老婆陳慧玲生，喺香港從商，搞科技生意。

## 參考
自殺通告

《**自殺通告**》（）係2025年臺灣電影，由周冠威執導，黃秋生、林予晞領銜主演，劉敬、張豐豪、白潤音、邵奕玫、戴雅芝同黃迪揚演出。故仔講一間高級私立學校，大考前突然有一大堆匿名通告散佈校園，話七日後有自殺事件發生。電影喺2025年11月7號喺臺灣上畫。

呢套戲當初籌備嗰陣，原本將背景設定喺香港，改編香港學生自殺問題，後尾因為周冠威自從拍過敏感嘅紀錄片《時代革命》之後，喺香港好難搵到投資者同工作人員同佢合作，所以就將製作轉移到臺灣，並將故仔背景改成架空虛構嘅地方。套戲喺臺灣拍完後，喺2025年8月4號喺香港送檢，希望可以臺灣、香港同步放映，但當局未有按規定如期完成審批，拖延超過四個月後，12月16號當局通知周冠威因為套戲上映會「會不利於國家安全」，所以唔批准上映。
林文僑

****，香港親中派政治人。

## 部分公職

* 福建省港區政協委員聯誼會第二屆副會長/常務理事
* 香港泉州同鄉會名譽會長

## 政治立場
佢係香港親中派成員。

喺2015年中，佢曾經參與聯署支持當時喺831框架之下，高提名門檻嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

## 參考來源

類:香港建制派人士
熱刺U21隊及青訓學院

**熱刺U21隊及青訓學院**（），係英格蘭倫敦嘅一間職業足球球會。

## 榮譽
*英格蘭足球預備組超級聯賽南部冠軍：2006年
*英格蘭足總青年盃冠軍：1970年、1974年、1990年

## 參考


## 睇埋
*托定咸熱刺足球會

## 連出去
*官方網站
最佳拍檔有限公司

**最佳拍檔有限公司**（英文名：BoB and Partners Co. Ltd，BoB即Best of Best）係一間香港嘅電影製作公司，由王晶、文雋同劉偉強喺1996年創立嘅。
在我心中，你是獨一無二

《**在我心中，你是獨一無二**》（）係香港無綫電視嘅微短劇，亦係香港第一個完全用AI技術生成畫面嘅電視節目，但依然由真人配音員配音。呢套短劇喺元氣壽司為咗慶祝香港元氣壽司30周年而贊助，喺香港時間2025年9月15號到10月7號逢禮拜一21:30同禮拜二21:35喺TVB Plus播出，最後兩集喺10月9、10號禮拜四、五同一時段播出，總共10集，每集長分幾鐘。而myTV SUPER就會逢禮拜一上架5集。

喺香港時間2025年12月24號到12月28號起禮拜三至日20:25/23:35以TVB Plus AI 聖誕單元名義喺TVB Plus播出番外篇《**在我心中，你們是獨一無二**》。

## 角色
呢啲角色全部都係AI演員。
*鄭柏然（Owen）（聲演：）
*曾子悠（Luna）（聲演：黃昕瑜）
*何灝瀧（Hugo）（聲演：李凱傑）

## 幕後
*，作品監督/A.I.短劇總策劃
*，創作
*蕭永熹，創作

## 歌曲
*主題曲
《秘密的季節》
曲/詞/編：曾子悠 Luna
主唱：曾子悠 Luna

*插曲
《在我心中，你是獨一無二》
曲/詞/編：何灝瀧 Hugo
主唱：何灝瀧 Hugo

## 每集內容

## 拎
* 在我心中，你是獨一無二 - myTV SUPER
*岑傲明視評：AI命運之輪
*《在我心中，你是獨一無二》：A.I.生成碰上校園青春愛情與魔幻
盲盒

**盲盒**係種買之前唔知入面有咩嘅商品形式，就好似一個密封嘅盒仔，外觀一模一樣，消費者買嘅時候完全唔知道入面係邊一款，只可以打開先揭曉。呢種形式起源自日本嘅福袋同扭蛋。
黃楚平

**黃楚平**（，）係中華人民共和國政治人物，男，漢族，湖北黃岡人。1984年7月參加工作，1984年12月加入中國共產黨。武漢鋼鐵學院金屬材料及熱處理專業畢業，北京科技大學社會科學系思想政治教育專業碩士研究生學歷，中南財經政法大學國民經濟學專業博士學位。現任廣東省人大常委會主任、黨組書記。

## 出面網頁
* 黄楚平_广东人大网 广东省人民代表大会常务委员会，廣東人大網，

類:全國人大代表
類:中國共產黨員
類:中共中央黨校舊生
類:湖北人
楚平
黃寧生

**黃寧生**（，）係中華人民共和國地質學家同政治人物，男，漢族，河南上蔡人。黃寧生係第十二屆全國人民代表大會廣東地區代表。做過廣東省人民政府副省長，中共廣東省委常委、統戰部部長等職務。現任廣東省人大常委會副主任、廣東省總工會主席。

## 出面網頁
* 黄宁生_广东人大网 广东省人民代表大会常务委员会，廣東人大網，

類:地質學家
類:全國人大代表
類:中國共產黨員
類:河南人
寧生
葉貞琴

**葉貞琴**（，）係中華人民共和國政治人物，男，漢族，江西上猶人。1984年3月加入中國共產黨，1984年8月參加工作。南京農學院農經系農業經濟管理專業畢業，現任廣東省人大常委會副主任。

## 出面網頁
* 叶贞琴_广东人大网 广东省人民代表大会常务委员会，廣東人大網，

類:中華人民共和國官員
類:中國共產黨員
類:北京大學舊生
類:江西人
貞琴
陳孟浩

**陳孟浩**（），新淦縣人，係明朝政治人。

## 生平
陳孟浩係永樂十五年（1417年）丁酉科江西鄉試嘅舉人，十六年（1418年）成為戊戌科進士，擔任長沙府，調為教授，改變嘅當地奢侈風氣，得到禮遇重視，任期屆滿後得上疏留用，加陞品秩，依然掌管學政，因為年老退休，寫低《澹庵歸樂集》流傳。

## 引用

## 參考
*同治《新淦縣志》·卷七·選舉志
*同治《新淦縣志》·卷八·人物志
貓店長

**貓店長**，係指一啲喺街坊舖頭仔（譬如士多、雜貨舖、茶餐廳）生活嘅貓，佢哋唔單止係店主嘅寵物，仲好似係店舖嘅「店長」咁坐鎮門口招呼客人，有啲更識得捉老鼠。呢啲貓亦成為咗店舖嘅吉祥物同生招牌。

## 出名嘅貓店長
*忌廉哥
水房賴

**水房賴**，本名：**賴東生**（），喺一九九零年代係澳門黑幫水房嘅大佬，主要撈賭廳，財雄勢大，回歸前移民加拿大，繼續做生意，二零一零年代被趕走，後來喺柬埔寨被捕，被交去大陸受審服刑。
## 參考
鬼添

**鬼添**，繁稱**鬼仔添**，本名：**李育添**（），曾為香港懲教署職員及香港新義安成員，多數生意喺香港，亦喺澳門撈過賭廳，2017年因涉嫌洗黑錢被捕，案件結果不詳。
## 參考
聶均竹

**聶均竹**（，，），係加拿大女藝員，節目主持、同埋《溫哥華華裔小姐競選2020》嘅亞軍。

## 簡歷
喺加拿大溫哥華出世同成長，聶均竹係一位加拿大人，識精通英語，國語，法語同韓語。19歲喺加拿大嘅卑詩大學讀書。2020年又參加過《溫哥華華裔小姐競選2020》，成為8號佳麗，並獲得了亞軍。

## 演出
### 電視節目（[[新時代電視]]）
*2020年：《溫哥華華裔小姐競選2020》亞軍

## 出面網頁
*溫哥華華裔小姐競選2020 #8 Julianne Nieh
*
街市偉

**街市偉**，原本名**吳偉**（），現本名**吳文新**（），係香港14K人物，去咗菲律賓撈賭發跡，同類生意喺澳門發大，當時跟澳門14K崩牙駒做嘢，2012年被6個人一齊打斷手腳，疑似係幫派內訌事件，已經康復，現時依然係有錢商人。
## 參考
掙爆

**掙爆**（本名**張治太**，），係香港和合圖波士級人物，喺香港街市同澳門賭廳都有龐大生意，曾經因洗黑錢等案被捕同凍結資產，有冇入罪不詳。
## 參考
三身

**三身**（梵文：त्रिकाय，Trikāya），係指佛嘅三種身體：**法身**（梵文：Dharma-kāya）、**報身**（梵文：Sambhoga-kāya）、**應身**（梵文：Nirmāṇa-kāya ）。

**法身**（Dharma-kāya），係佛嘅真身，等同於法界、真如、實相。**法身**無形無象、無邊無際、遍佈一切処，永恆自在，如如不動，同時又顯化出宇宙萬事萬物。

**報身**（Sambhoga-kāya），係佛積聚無量無邊功德、福報，所成就嘅圓滿、莊嚴、妙好之身。佛嘅**報身**可以大到超宇宙尺度，例如佛身上嘅一個毛孔，裏面就係一個無邊無際嘅世界，住咗好多好多眾生。佛嘅**報身**起碼要初地菩薩先可以睇見。

**應身**（Nirmāṇa-kāya ），係佛為咗度化衆生，顯現出來，可以俾一般衆生睇到嘅身體，例如丈六金身嘅釋迦牟尼佛。佛嘅應身、化身有無窮無盡咁多，外形多種多樣，唔單止係佛嘅外形，亦都可以係其他各種形象。
## 引述